Kerap Kencing Bukan Cuma Kerana Pundi Kencing Aktif, Ada 6 Punca Lain!

Semua individu pasti pernah berada di dalam situasi yang menyeronokkan namun pengalaman itu terganggu dan terbantut kerana anda kerap buang air kecil.

Ia seperti ketika anda sedang beratur di taman tema dalam barisan yang panjang, tapi disebabkan
anda terasa tidak tahan hendak kencing
, anda terpaksa menyerahkan giliran kepada orang belakang.

Ataupun ketika anda sedang nyenyak tidur pada waktu tengah malam namun terpaksa bangun ke tandas kerana tidak mahu tilam jadi basah!

Annoying
kan?
Asal minum air saja, sikit-sikit mahu terkencing
. Namun tahukah anda punca kerap kencing ini ada banyak faktor lain selain banyak minum air?

Baca artikel ini untuk mengetahui dengan lebih mendalam punca selalu kencing.

Untuk mendapatkan lebih banyak info tentang Urologi, sila dapatkannya
di sini.

Ketahui 6 penyebab anda kerap buang air kecil

1. Pundi kencing yang terlalu aktif

Mempunyai pundi kencing yang aktif daripada kebiasaan
 menjadi antara faktor lazim bagi masalah kerap buang air kecil.

Pundi kencing yang aktif ini disebabkan oleh kekejangan yang berlaku di dalam pundi kencing menyebabkannya menguncup walaupun mungkin sebenarnya ia masih belum penuh.

Dapatkan konsultasi doktor jika ingin merawatnya. Doktor mungkin akan memberi ubat yang sesuai di samping menyarankan anda mengubah tabiat yang mencetuskan masalah ini.

2. Kencing manis punca kerap kencing

Tahukah anda kencing dengan kadar yang kerap boleh
menjadi salah satu tanda kencing manis
?

Ini adalah fakta, lebih-lebih lagi jika anda mempunyai sejarah ahli keluarga yang mempunyai diabetes.

Sekiranya anda mempunyai ciri-ciri ini segera dapatkan khidmat nasihat daripada golongan profesional sebelum semuanya terlambat.

Jika anda disahkan positif kencing manis
, amat penting untuk anda mengawalnya sebelum bertambah melarat.

Diabetes selalunya boleh dikawal dengan mengamalkan cara hidup sihat dan pemakanan yang bernutrisi tetapi, rawatan menggunakan ubat-ubatan juga dapat membantu.

3. Batu karang pundi kencing

Batu karang pundi kencing sering terjadi apabila kandungan mineral di dalam pundi kencing menjadi terlalu pekat.

Ini akan menyebabkan kepedihan,
kencing berdarah dan ia juga menjadi punca
 kerap buang air kecil.

Biasanya, masalah ini akan baik dengan sendirinya apabila ia keluar daripada badan secara semula jadi.

Namun, terdapat kes yang memerlukan prosedur pembedahan oleh doktor jika batu karang ini tersumbat di dalam pundi kencing.

Oleh itu, untuk mengelakkan hal ini terjadi, pastikan badan anda selalu terhidrat dan amalkan diet yang sihat agar
air kencing anda tidak akan memekat
.

4. Jangkitan pada saluran kencing

Kajian mengatakan
 kebanyakan individu pasti akan mengalami masalah ini
 sekurang-kurangnya sekali dalam seumur hidup.

Jangkitan ini selalunya akan berserta dengan rasa sensasi seperti terbakar ketika kencing.

Masalah ini juga kadangkala akan menyebabkan kebocoran pada pundi kencing.

Namun, jangkitan pada saluran kencing ini mempunyai rawatan yang mudah untuk dirawat.

5. Kerap buang air disebabkan faktor obesiti

Kegemukan turut menjadi
salah satu punca anda untuk kerap kencing
.

Berat badan yang berlebihan memberi tekanan pada pundi kencing anda, yang boleh menyebabkan anda lebih kerap untuk berulang alik ke bilik air.

Anda boleh cuba untuk memasukkan aktiviti bersenam dalam rutin harian anda untuk membuang lemak-lemak berlebihan.

Mengurangkan berat badan semestinya mampu membantu masalah kekerapan kencing ini.

6. Menopaus juga boleh jadi punca kerap kencing

Perubahan hormon dalam badan ketika proses menopaus
akan memberi kesan pada badan anda.

Menopaus juga akan mengurangkan keanjalan di dalam pundi kencing, yang mana ini akan menyebabkan iritasi kepada anda.

Selain itu, menopaus juga memberi kesan kepada saraf-saraf yang bertanggungjawab dalam mengawal pundi kencing dan dapat menyebabkan
 masalah pundi kencing yang terlalu aktif
.

Di samping itu juga, otot lantai pelvis juga akan mula lemah jika tidak dijaga dengan baik dan ini boleh menyebabkan anda terpaksa berulang alik ke tandas.

7. Kerap buang air kerana kehamilan

Mengandung boleh menjadi momen terindah bagi seorang wanita. Namun, pengalaman hamil mungkin boleh terganggu sekiranya anda mengalami kekerapan buang air kecil.

Mengandung akan mengakibatkan berat badan tambahan yang akan
memberikan tekanan pada pundi kencing anda
.

Namun, jangan risau kerana masalah ini akan selesai setelah anda bersalin tetapi jika masalah ini masih berlarutan, segera tetapkan temu janji dengan doktor kerana dikhuatiri ia menyebabkan masalah yang lebih serius.


Alami Sakit Tekak Yang Teruk, Ini 3 Sebab UTAMA Mengapa Tonsil Anda Perlu Dibedah

Apabila doktor membincangkan tentang pembedahan untuk membuang tonsil, lazimnya mereka merujuk kepada tonsil Palatine kerana terdapat beberapa jenis tonsil yang lain yang berada di bahagian leher dan tekak kita.

Tonsil adalah sejenis tisu limfoid dan ianya memainkan peranan sebagai barisan hadapan
sistem pertahanan (sistem imun)
badan kita dalam melawan jangkitan.

Anda mungkin pernah terdengar kawan-kawan atau anak-anak mereka telah menjalani pembedahan untuk membuang tonsil, namun, pernahkah anda tertanya, apakah situasi yang menyebabkan tonsil itu lebih baik jika dibuang?

Pembedahan untuk membuang tonsil, kenapa ia diperlukan?

Terdapat beberapa situasi, penyakit dan indikasi di mana tonsil itu digalakkan untuk dibuang. Antaranya:

Keradangan tonsil yang kerap, kronik atau sangat teruk

Anggaran 4 kali keradangan tonsil setahun adalah indikasi yang diguna pakai di banyak negara sebagai syarat untuk membuang tonsil.

Selain itu, jika seseorang itu mengalami keradangan tonsil (tonsillitis) yang teruk sehingga berlaku komplikasi seperti nanah di sekitar kawasan tonsil (Peritonsillar Abscess), ia juga dikira sebagai indikasi untuk tonsil menjalani pembedahan untuk membuang tonsil.

Jangkitan telinga (Otitis Media) yang kerap atau kronik

Walaupun pembuangan tonsil di sini lazimnya merujuk kepada tonsil Adenoid, ia tetap tergolong dalam salah satu jenis tonsil yang ada dalam badan kita.

Tonsil adenoid digalakkan untuk dibuang dalam situasi ini kerana tonsil adenoid yang besar akan mengganggu pengudaraan tiub Eustachian yang menghubungkan kaviti tengah telinga dan bahagian belakang hidung serta tekak (nasofarinks).

Gangguan dalam pengudaraan ini akan menyebabkan jangkitan di telinga lambat atau sukar untuk sembuh, atau meningkatkan kecenderungan bahagian tengah
telinga untuk dijangkiti.

Obstructive Sleep Apnoea
 (OSA)

Keadaan ini kitaran antara jeda pernafasan buat seketika, dan penyambungan semula pernafasan. Tonsil yang besar akan menyebabkan saluran pernafasan menjadi lebih sempit dan menyebabkan penerimaan udara (oksigen) yang tidak optimum kepada otak dan badan.

Kesannya, pesakit atau penghidap OSA akan mengalami
gangguan pernafasan tidur yang kerap sepanjang malam,
 berdekur dan akibat daripada gangguan tidur dan penerimaan udara tersebut, penghidap lazimnya akan merasa penat, mengantuk dan tidak bermaya keesokan paginya.

Mereka juga lebih cenderung untuk
mendapat pening kepala
 dan dehidrasi khususnya selepas bangun tidur di mana mulut dan tekak mereka akan terasa kering.

Pembedahan untuk membuang tonsil ini adalah pembedahan yang mempunyai risikonya tersendiri. Untuk mendapatkan maklumat lebih lanjut tentang risiko, kos dan juga kesesuaian pembedahan ini, berjumpalah dengan doktor anda.


Adakah kebimbangan mengakibatkan tekanan darah tinggi?

Dengan perkembangan berterusan di dunia yang kita diami kini, kebimbangani tidak dapat dielakkan. Reaksi fisiologikal segera badan kita kepada kebimbangan mengakibatkan kita mula tercari-cari kaitan antara kebimbangan dan darah tinggi. Adakah wujud sebarang kesan hubungkait antara kebimbangan dan tekanan darah tinggi?

1. Kaitan antara kebimbangan dan darah tinggi

Kebimbangan boleh meningkatkan tekanan darah, tapi cuma sementara dan tidak akan sampai kepada tahap darah tinggi yang kronik. Bila badan anda dalam keadaan stres, ia akan merembeskan hormon yang mengakibatkan peningkatan degupan jantung dan salur darah mula mengendur, mengakibatkan peningkatan tekanan darah. Kesan yang pendek dan mendadak pada tekanan darah ini sangatlah dramatik, tetapi cepat juga untuk reda bila hormon mula kembali ke tahap normal.

Menariknya, pesakit yang mengalami masalah kebimbangan kronik  tidak mengalami asalah tekanan darah tinggi disebabkan oleh kebimbangan. Bagi pesakit ini, badan mereka telah mengadaptasi bila berhadapan dengan hormon stres secara berterusan. Sama seperti kita ketika berada di puncak stres, pesakit ini juga mengalami puncak disebabkan tekanan yang lebih tinggi berbanding jumlah biasa kebimbangan, dan badan akan bertindakbalas dengan cara yang sama pada waktu tersebut.

2. Bila keadaan menjadi serius

Belum ada lagi bukti yang kukuh bahawa kebimbangan mengakibatkan tekanan darah kronik. Bagaimanapun, episod serangan kebimbangan boleh mengakibatkan peningkatan mendadak dan dramatik pada tekanan darah, dan kerosakannya boleh dibandingkan dengan tekanan darah tinggi kronik. Bila serangan kebimbangan bertambah sering berlaku, salur darah, jantung dan buah pinggang boleh perlahan-lahan menjadi penat dan berkeadaan teruk. Tambahan pula, kebimbangan boleh mengakibatkan banyak tabiat yang merosakkan kesihatan seperti, rokok, pengambilan alkohol, dan makan dengan banyak. Ini adalah antara risiko besar yang berkemungkinan mengakibatkan tekanan darah tinggi. Ubatan semasa
digunakan bagi kebimbangan dan lain-lain keadaan rawatan seperti serotonin dan perencat ambilan-semula norefinefrin (SNRIs), boleh meningkatkan lagi tekanan darah anda.

Orang yang mengalami kebimbangan tidak bermakna dia akan turut mengalami tekanan darah tinggi. Bagaimanapun, kebimbangan dapat meningkatkan risiko itu. Maka, pengurusan kadar stres menerusi latihan mental dan fizikal boleh membantu anda untuk terus kekal sihat dan mengekalkan tekanan darah dalam kawalan. Cari bantuan professional sekiranya anda mempunyai masalah kawalan kadar stres atau kebimbangan.


Keliru Sudah Putus Haid Atau Belum? Ini Tanda-tanda Menopaus Yang Boleh Diperhatikan!

Menopaus… 1 fasa yang mengundang banyak kekeliruan. Ramai wanita gagal mengenal pasti sama ada mereka sedang alami atau sebaliknya. Jadi, apa sebenarnya tanda tanda menopause?

Usah risau, kami di Hello Doktor telah menyediakan 10 simptom menopause yang boleh dikenal pasti untuk panduan para pembaca di luar sana! Teruskan pembacaan!

Putus haid berlaku apabila anda
tidak lagi didatangi haid selama tempoh 12 bulan
 (setahun) berturut-turut.

Ia berlaku disebabkan tahap hormon seks wanita secara semula jadinya menurun seiring pertambahan usia.

Ovari juga akhirnya berhenti membebaskan telur, jadi kalian tidak akan mengalami haid atau hamil.

Untuk mendapatkan lebih banyak info tentang Kesihatan Wanita, sila dapatkan
di sini
.

Kenali tanda tanda menopause ini

Ini tanda tanda menopause yang boleh dikenal pasti! Antaranya…

#1 Haid tidak teratur

Ini adalah tanda tanda menopause bahawa anda sedang dalam perjalanan menuju fasa menopaus!

Haid kalian mungkin datang dengan lebih kerap, jarang,
 terlalu berat, lebih ringan, berlangsung dalam tempoh yang lama atau lebih pendek daripada sebelumnya.

Dalam fasa perimenopause, adalah sukar untuk diramalkan bila, atau sama ada, haid yang seterusnya akan tiba.

Anda juga bakal alami kesukaran untuk meneka berapa lama haid akan berlangsung atau jika aliran darah menjadi berat atau ringan.

#2 Kekeringan faraj

Kekeringan faraj, gatal-gatal dan ketidakselesaan mungkin bermula semasa perimenopause dan berterusan hingga menopaus.

Wanita dengan simptom ini mungkin alami kegatalan dan ketidakselesaan semasa bersama.
Sekiranya kulit terluka, ia dapat meningkatkan risiko jangkitan.

Vaginitis atropik, yang melibatkan penipisan, pengeringan, dan keradangan dinding faraj, kadangkala boleh berlaku saat menopaus.

#3 Panas badan (
hot flashes
)

Panas badan amat biasa berlaku dalam fasa menopaus. Ia menyebabkan seseorang merasakan sensasi panas secara mengejut, terutama di bahagian atas badan.

Sensasi panas mungkin bermula di wajah, leher, atau dada dan naik ke atas atau ke bawah.

Panas badan juga boleh menyebabkan kalian:

Banyak berpeluh

Timbul tompokan merah pada kulit

#4 Tanda tanda menopause – Menggigil

Hipotalamus adalah bahagian otak yang bertanggungjawab mengawal suhu badan.

Disfungsi hipotalamus boleh menyebabkan badan menjadi terlalu panas (
hot flashes
) atau menggigil (
cold flashes
) buat sementara waktu.

Tambah lagi, turun naik hormon semasa menopaus dan perimenopause boleh menyebabkan disfungsi pada hipotalamus.

#5 Tanda tanda menopause – Peluh malam (
night sweats
)

Peluh malam adalah panas badan yang berlaku semasa tidur. Ia boleh menjadi sangat kuat sehingga menjejaskan tidur anda.

Seperti kebanyakan gejala menopaus lain,
peluh malam dan panas badan bersifat unik
 serta berbeza-beza bagi setiap wanita.

Ia juga boleh berlangsung selama seminit atau 5 minit. Juga, boleh menjadi gejala ringan atau parah.

Bagi sesetengah wanita, simptom ini berterusan selama bertahun-tahun atau, bahkan berdekad setelah haid mereka berhenti, hingga masa yang disebut sebagai
postmenopause
.

#6 Masalah tidur

Terjaga pada waktu malam atau mengalami kesulitan tidur boleh terjadi atas berbagai sebab, tetapi jika ia asing buat anda, itu mungkin tanda tanda menopause.

Kadangkala, ia boleh disebabkan oleh gejala menopaus lain seperti
night sweats
.

Jika masalah tidur berpanjangan, dan anda sendiri tidak dapat mengenal pasti sebabnya, mungkin sudah tiba masanya untuk memaklumkan doktor anda!

#7 Perubahan mood

Banyak perkara boleh mempengaruhi mood anda, dan itu termasuk perubahan hormon yang berlaku di sekitar fasa menopaus.

Sekiranya anda pernah mengalami kegelisahan atau kemurungan pada masa lalu,
gejala berpotensi untuk bertambah buruk ketika menopaus.

Apa pun puncanya, anda berhak merasa gembira!  Jika kalian alami kemurungan yang berpanjangan, pastikan untuk maklum kepada doktor.

#8 Pertambahan berat badan & metabolisma perlahan

Sesetengah wanita alami pertambahan berat badan sebagai simptom menopause.

Tubuh juga mungkin berubah menyebabkan lemak cenderung berkumpul di bahagian pinggang dan jisim otot yang berkurangan.

Seiring pertambahan usia, otot kita turut merosot secara mendadak dan metabolisme akan menjadi lebih perlahan.

Perubahan inilah yang dapat menyumbang kepada kenaikan berat badan semasa menopaus.

#9 Rambut menipis & kulit kering

Apabila tahap hormon mula merosot, kulit mula menjadi kering, kendur dan menipis.

Untuk rambut, apabila pengeluaran estrogen dan progesteron merosot, keguguran atau penipisan rambut dapat dilihat dengan jelas seiring waktu.

Selain itu, kesan sampingan simptom menopause ini dialami golongan wanita pada tahap tertentu sebelum mencecah usia 50 tahun.

Bagi kulit pula, kapilari darah di bawah permukaan kulit anda berfungsi untuk membawa oksigen dan nutrien ke atas, bantu menguatkan fungsi penghadang kulit (
skin

barrier
).

Disebabkan estrogen sebahagiannya mengawal pertumbuhan dan kualiti kulit, aliran darah ke kulit sering kali berkurangan semasa menopaus,
menyumbang kepada masalah penipisan dan kekeringan.

#10 Payudara hilang keanjalan

Payudara wanita turut terkesan dengan perubahan saat menopaus, sama seperti ia berubah dengan turun naik tahap hormon, bermula dengan pembentukannya ketika akil baligh.

Dalam kebanyakan kes, kehilangan keanjalan payudara berkait rapat dengan perubahan hormon.

Selain itu, tarikan graviti tisu yang digabungkan dengan kehilangan kekuatan tisu cenderung membuatkan payudara jatuh.


Kecewa Rasanya Bila Haid Lewat Tapi Tak Hamil? Ini 7 Sebabnya!

Bagi pasangan yang sedang
merancang kehamilan
, pastinya kalian berdebar menunggu tanda-tanda mengandung muncul. Tetapi kenapa
period
 lewat seminggu tapi tak mengandung, ya? Semak artikel ini untuk jawapannya.

Untuk mendapatkan lebih banyak info tentang Kehamilan, sila dapatkannya
di sini.

Kenapa
period
 lewat seminggu tapi tak mengandung?

Jika selalunya haid anda datang tepat setiap bulan, namun kali ini anda sudah
lambat datang haid seminggu
, pasti anda fikir yang anda sudah lekat.

Sabar, Mama! Jangan terus membuat kesimpulan awal kerana kehamilan mungkin terjadi dan mungkin juga tidak terjadi jika lewat haid.

Berikut antara penyebab mengapa anda
terlepas tarikh haid
:

Penurunan berat badan dan senaman berlebihan

Berat badan anda boleh disalahkan jika anda terlewat haid kerana ia bersambung dengan hipotalamus dalam otak anda. (Hipotalamus adalah sebahagian proses yang mengawal haid anda).

Jika anda terlalu kurang berat badan, hipotalamus anda tidak boleh mengendalikan
proses kitaran
 dengan betul. Ini mungkin mengakibatkan tahap estrogen anda terlalu rendah untuk membina lapisan rahim.

Tidak dapat dinafikan, aktiviti fizikal adalah bermanfaat untuk kesihatan anda. Akan tetapi, jika anda melakukannya secara berlebihan, badan anda mungkin mengalami kesan negatif.

Aktiviti fizikal yang berlebihan boleh mengakibatkan estrogen tidak mencukupi. Apabila badan anda tidak mendapat estrogen yang cukup untuk melengkapkan kitaran menstruasi, haid anda mungkin akan berhenti.

Period
 lewat seminggu tapi tak mengandung #Tekanan

Tekanan fizikal atau emosi boleh menyebabkan pelbagai masalah kepada kesihatan anda, seperti sakit kepala, kenaikan
berat badan
, jerawat, masalah kulit lain dan juga haid anda.

Peristiwa yang teruk boleh memberi kesan kepada hipotalamus anda, menyebabkan amenorea hipotalamus, iaitu keadaan di mana haid anda berhenti beberapa bulan.

Jadi, jika anda mengalami stres atau gangguan, ia mungkin punca mengapa haid anda tidak datang.

Baca juga:

Tiroid tidak teratur

Kelenjar tiroid
, yang terletak di leher anda, bertanggungjawab menyambungkan sistem lain dalam tubuh anda, untuk memastikan metabolisme anda berfungsi dengan baik.

Jadi, jika anda mengalami ketidakseimbangan tiroid, haid anda mungkin akan terkesan; sama ada dia datang banyak atau kurang, ataupun tidak datang untuk sementara.

Simptom polisistik ovari (PCOS)

PCOS adalah keadaan di mana hormon seks wanita, seperti estrogen, progesteron, dan testosteron tidak seimbang.

Apabila tahap hormon ini berubah-ubah, kekurangan ovulasi dalam tubuh anda boleh menyebabkan anda tidak datang haid atau tidak mengalami menstruasi tetap.

Anda boleh
mengesan PCOS
 dengan simptom-simptom seperti rambut tumbuh pada muka dan dada, sukar menurunkan berat badan, dan anda berpotensi mengalami masalah kesuburan.

Penyakit kronik seperti celiac punca
period
 lewat seminggu tapi tak mengandung

Jika anda didiagnosis dengan
penyakit kronik
 tertentu, tetapi anda membiarkannya tidak dirawat, sistem tubuh dan kesihatan anda keseluruhannya boleh terjejas teruk, termasuklah haid anda.

Jika anda mengalami masalah haid luar jangka, anda perlu beri lebih perhatian kepada sebarang perubahan dalam tubuh anda, kemudian berjumpa dengan doktor untuk rawatan.

Merancang kehamilan

Anda terlewat haid ataupun tidak datang haid mungkin kerana pilihan rawatan kontrasepsi anda, khususnya pil dos rendah,
hormon IUD
, implan, ataupun suntikan.

Kaedah kontrasepsi ini boleh menyumbang kepada ketidaknormalan proses menstrual dalam tubuh anda.

Bagi mengembalikan semula haid anda, anda mungkin perlu berhenti menjalani kaedah kawalan kelahiran yang anda gunakan kini.

Menopaus pramatang

Apabila menopaus berlaku sebelum wanita mencecah usia 40 tahun, ia disebut sebagai
menopaus pramatang
.

Selain masalah tidak datang haid, menopaus pramatang juga boleh didiagnosis dengan beberapa tanda seperti perubahan emosi,
kekeringan faraj
, perubahan kognitif, kepanasan, penurunan keinginan seks, dan gangguan tidur.

Jika terdapat sebarang pertanyaan mengapa
period
 lewat seminggu tapi tak mengandung, berjumpalah dengan doktor bagi mendapatkan lebih kepastian.


Dah Vaksin Anak Ke Belum? Ini 5 KEPENTINGAN Vaksin Kanak-Kanak, Mak Ayah Mesti Tahu!

Sejak kemunculan virus COVID-19, orang awam mula mengetahui dan sedar akan kepentingan vaksin dan imunisasi dalam pencegahan penyakit berjangkit. Kepentingan mengambil vaksin ini bukan sahaja melibatkan penyakit baharu seperti COVID-19, tetapi juga jenis penyakit yang telah wujud sejak sekian lama.

Langkah pencegahan melalui vaksin ini amat penting terhadap golongan berisiko tinggi seperti kanak-kanak. Jadi, apakah kepentingan khusus pengambilan vaksin terhadap golongan ini?

Untuk mendapatkan lebih banyak info berkenaan Keibubapaan, anda boleh klik
di sini
.

Apa itu vaksin dan bagaimana ia berfungsi?

Vaksin, atau juga disebut sebagai imunisasi, merupakan salah satu kaedah untuk membina pertahanan tubuh secara semula jadi daripada serangan penyakit sebelum seseorang itu mula jatuh sakit.

Ini boleh mencegah anda daripada dijangkiti dan menjangkiti individu lain.

Bagi sesetengah jenis vaksin
, virus yang telah dilemahkan akan disuntik pada bahagian tubuh seperti lengan dan juga kaki.

Tubuh badan kemudiannya akan mengesan pencerobohan virus ini dan seterusnya
menghasilkan antibodi
 bagi melawan kehadiran virus tersebut.

Antibodi ini kemudiannya akan terus kekal dalam tempoh jangka masa yang lama dalam tubuh manusia.

Oleh itu, sekiranya anda dijangkiti oleh penyakit yang disebabkan oleh jenis virus yang sama, tubuh badan akan melawan jangkitan tersebut bagi mengelakkan anda jatuh sakit.

Ini 5 kepentingan vaksin dan imunisasi kepada kanak-kanak

Kanak-kanak merupakan antara golongan yang berisiko tinggi untuk dijangkiti dengan sesuatu penyakit disebabkan sistem imun mereka yang masih rendah.

Disebabkan itu, pelbagai jenis vaksin telah diusahakan sejak sekian lama bagi mencegah penularan wabak penyakit yang biasa berlaku dalam kalangan kanak-kanak.

Berikut merupakan lima kepentingan vaksin dan imunisasi kepada kanak-kanak:

#1. Kepentingan mengambil vaksin: Vaksin sangat selamat dan berkesan

Vaksin hanya akan diberikan kepada kanak-kanak setelah ia menjalani penilaian dan analisis yang panjang dan berhati-hati oleh para saintis, doktor dan pakar profesional yang lain.

Suntikan vaksin mungkin akan menyebabkan kesan sampingan yang kecil seperti sakit pada tempat suntikan, kemerahan dan juga bengkak kecil.

Kesan sampingan
 ini hanyalah bersifat sementara jika dibandingkan dengan
kesan sampingan
 jangkitan penyakit jika kanak-kanak tidak divaksin.

Ada juga beberapa kesan sampingan yang agak teruk
seperti reaksi alahan
, namun ia amat jarang berlaku.

#2. Vaksin boleh menyelamatkan nyawa anak anda

Kemajuan dalam bidang sains perubatan pada masa kini telah berupaya menyelamatkan kanak-kanak daripada pelbagai jangkitan penyakit di era-era sebelumnya.

Untuk pengetahuan anda, terdapat jenis penyakit yang telah meragut ribuan nyawa sebelum ini, tetapi kini
telah pupus sepenuhnya
 disebabkan kewujudan vaksin sebagai pencegah.

Ada juga beberapa jenis penyakit yang kini sudah hampir pupus dan lenyap disebabkan keberkesanan liputan vaksin yang menyeluruh.

Antara jenis penyakit yang kini sudah pupus disebabkan keberkesanan vaksin ialah
penyakit polio
.

#3. Vaksin membantu menjimatkan kos rawatan penyakit

Antara kepentingan vaksin dan imunisasi ialah penjimatan kos rawatan penyakit kanak-kanak.

Sesetengah penyakit yang boleh dicegah melalui suntikan vaksin berpotensi
menyebabkan kecacatan yang berpanjangan kepada kanak-kanak.

Jika ini berlaku, ia boleh menyebabkan pertambahan kos rawatan dan penjagaan kanak-kanak tersebut, selain mengganggu waktu kerja anda sendiri untuk menjaga mereka.

Oleh sebab itu,
suntikan vaksin
 boleh dikatakan sebagai satu pelaburan jangka masa panjang untuk kesihatan anak-anak anda.

#4. Kepentingan mengambil vaksin: Melindungi nyawa orang lain

Bayi dan kanak-kanak
 yang masih muda tidak sesuai untuk mengambil vaksin.

Oleh itu, bagi melindungi kelompok ini daripada jangkitan penyakit, mereka yang berada di sekelilingnya perlulah divaksin bagi mewujudkan
imuniti kelompok
 yang boleh diibaratkan seperti “payung” perlindungan.

Apabila individu-individu lain seperti ibu bapa dan remaja telah divaksin, ia boleh mencegah penyakit tersebut daripada menjangkiti bayi dan kanak-kanak yang masih muda.

Jadi, kepentingan vaksin dan imunisasi ini bukan hanya melibatkan manfaat kepada individu, tetapi kepada komuniti secara berkelompok.

#5. Kepentingan vaksin dan imunisasi: Melindungi generasi baharu akan datang

Sejarah telah membuktikan bahawa kewujudan dan pelaksanaan vaksin telah berjaya melenyapkan penyakit-penyakit berjangkit berbahaya yang sebelum ini telah mengorbankan jutaan manusia.

Antaranya adalah seperti
penyakit polio
 dan
juga cacar
 (
smallpox
).

Kini, hampir kesemua daripada kita tidak lagi perlu
mendapatkan vaksin cacar
 (
smallpox
) disebabkan penyakit ini tidak lagi wujud.

Jika kita terus mendapatkan vaksin untuk melawan penyakit berbahaya, bukanlah sesuatu yang mustahil jika generasi akan datang tidak perlu lagi berhadapan dengan jangkitan penyakit tertentu kerana ia sudah pupus.

Pastikan anak mengikut Jadual Imunisasi Kebangsaan

Kementerian Kesihatan Malaysia telah merangka Jadual Imunisasi Kebangsaan bagi memudahkan ibu bapa mengatur suntikan vaksin untuk bayi dan anak kecil mereka.

Antara vaksin yang perlu diambil oleh bayi dan kanak-kanak di Malaysia ialah seperti BCG, Hepatitis B, DTap, demam campak, pneumokokal dan HPV.

 Jadi, jangan abaikan penjagaan kesihatan anak dan buatlah keputusan yang bijak untuk memvaksinkan anak-anak anda.

Kini anda telah jelas akan lima kepentingan vaksin dan imunisasi kepada kanak-kanak.


3 Langkah Utama Menangani & Mengatasi Masalah Buli Emosi, Jangan Biar Lama!

Masalah buli emosi merupakan suatu pengalaman yang tentu sahaja akan meninggalkan parut pada anda dan menjejaskan perkembangan mental serta fizikal anda.

Jadi apa yang boleh anda lakukan untuk
menangani dan mengatasi gejala sosial
 ini?

Untuk mendapatkan lebih banyak info berkenaan Kesihatan Mental, anda boleh klik
di sini
.

Apa itu masalah buli emosi?

Contoh buli mental
 termasuk:

Mengejek
, atau memanggil seseorang dengan panggilan yang tidak sewajarnya

Menggunakan sindiran atau panggilan menyakiti atau membuatkan seseorang berasa buruk

Mengancam, mengugut dan memeras

Membuat seseorang berasa kerdil dan tidak berdaya

Mengabaikan atau mengecualikan seseorang itu daripada kumpulan

Membuat
seseorang itu terseksa secara mental

Dihina

Apa perlu buat jika anda mangsa masalah buli emosi?

Berlapang dada kerana ia bukan salah anda

Walaupun individu yang membuli
 anda mungkin membuat anda merasa seperti anda bertanggungjawab ke atas emosi mereka, itu adalah pilihan mereka untuk menyatakan perasaan mereka dengan cara yang kasar.

Sekiranya pembuli mengalami masalah
 kesihatan mental atau emosi tertentu
, seperti gangguan, atau perasaan negatif tentang masa lalu, ingatlah bahawa ia adalah tidak baik dan tidak boleh dijadikan alasan untuk bermusuhan dan membuli anda.

Berkongsi dengan keluarga atau rakan anda

Jika anda dibuli, anda harus mencari seseorang untuk anda kongsikan apa yang anda lalui.

Terdapat ramai individu di sekeliling anda yang boleh membantu.

Walaupun dengan
berkongsi masalah anda kepada teman rapat
, mungkin tidak dapat mengubah keadaan, sekurang-kurangnya anda mendapat sokongan emosi dan mungkin mendapat pendapat dan nasihat untuk mengatasi masalah pembuli ini.

Sebagai alternatif, anda boleh
berkongsi bersama keluarga anda
, dan mungkin mereka dapat membantu mengubah situasi, atau paling tidak menunjukkan cara yang betul mengatasinya.

Andai perkara itu adalah mustahil, masih ada guru, kaunselor sekolah yang boleh anda kongsikan masalah anda.

Namun, jika anda merasa tidak selamat untuk berkongsi secara bersemuka, terdapat berbagai laman web yang bersesuaian dan menawarkan bantuan untuk anda luahkan masalah anda.

Kesimpulannya, jangan
memendam apa yang anda lalui
, luah, cerita dan kongsikan.

Cari jalan keluar dari masalah buli emosi

Langkah ini mungkin agak menakutkan kerana ia mungkin akan mengubah beberapa perkara dalam hidup anda.

Anda mungkin akan merasai
kesakitan secara fizikal atau emosi
.

Adalah penting untuk anda berkongsikan masalah bersama individu di sekeliling anda dan meminta bantuan mereka, kerana ini adalah salah satu cara untuk membawa anda keluar dari masalah buli dan penyalahgunaan kuasa.

Anda boleh m
aklumkan kepada kaunselor sekolah
, atau dapatkan kebenaran untuk berjumpa dengan pengetua sendiri.

Apabila anda berjaya keluar dari situasi dibuli ini, pastikan anda mendapatkan terapi.

 Ramai orang mungkin tidak menyedarinya, tetapi masalah buli ini boleh meninggalkan parut seumur hidup.

Jika berkemampuan, dapatkan bantuan perubatan.

Jika anda dibuli secara emosi
, jangan takut untuk beranikan diri mendapatkan pertolongan.

Membiarkan keadaan itu berlanjutan hanya akan menjadikannya lebih teruk kerana anda mungkin akan disakiti dari hari demi hari.

Bebaskan diri anda dari kesakitan dibuli secepat yang mungkin.


Jadi Genius Selepas Kepala Terhantuk? Tak Mustahil! Inilah Rahsia Di Sebalik Sindrom Savant

Otak manusia merupakan sesuatu yang amat kompleks. Pernahkah anda membelek surat khabar dan membaca berita mengenai orang yang jadi genius disebabkan penyakit autisme ataupun kecederaan kepala?

Jika ya, anda perlu tahu mengenai Jason Padgett!

Pernah dengar nama Jason Padgett? Jika anda tidak pernah mendengar tentang cerita luar biasa di sebalik lelaki ini, nama Jason Padgett mungkin hanyalah sekadar nama orang putih biasa pada pendengaran anda.

Namun, Jason Padgett bukanlah seorang lelaki yang biasa-biasa. Dia merupakan
seorang genius
 dalam bidang Matematik.

Lebih menarik lagi, Jason sebenarnya tergolong antara 40 orang di dunia yang ‘tiba-tiba’ menjadi genius setelah mengalami kecederaan pada bahagian kepala!

Jadi genius selepas alami hentakan kepala

Semua ini bermula apabila Jason dipukul di bahagian belakang kepala oleh seorang perompak ketika rumahnya dipecah masuk.

Apabila dia bangun daripada pengsan pada keesokan harinya, Jason mendapati dia ‘tiba-tiba’ melihat dunia ini dengan sepasang kaca mata baharu.

Menurut Jason, dia kini mempunyai penglihatan yang lebih tajam. Sebelum ini, dia tidak pernah menyedari bahawa dunia ini dipenuhi dengan garisan dan bentuk-bentuk geometri yang menarik.

Selepas kejadian tersebut, Jason banyak menghabiskan masa untuk belajar matematik kompleks, teori fizik dan semakin taksub terhadap corak geometri.

Paling pelik sekali, Jason tiba-tiba boleh melukis dengan
 detail!
 Lukisannya amat terperinci dan mengambil masa berhari-hari untuk disiapkan.

Walau bagaimanapun, bukan semua kesan sampingan akibat kecederaan kepala tersebut bersifat positif. Jason juga tiba-tiba menjadi
amat takut dengan kekotoran
 dan suka menyendiri.

Perkara ini amat asing bagi Jason yang selama ini bersifat
extrovert
.

Kecerdikannya juga merupakan sesuatu yang luar biasa kerana Jason tidak pernah habis belajar dan hanya menghabiskan masa berkerja di kilang perabot milik bapanya.

Jason sebenarnya merupakan salah seorang individu yang disahkan menghidap
acquired savant syndrome
.

Bersama beliau, ada lagi beberapa nama seperti Orlando Serell dan Tommy McHugh.

Orlando Serell mengalami kecederaan kecil dan
jatuh pengsan
 selepas terkena bola besbol. Orlando, yang kini berusia 44 tahun tidak boleh lupa dan dapat mengingat setiap hari yang berlaku dalam hidupnya dengan terperinci!

Tommy pula mendapati dia sentiasa bercakap dalam ayat yang beritma setelah mengalami pendarahan otak. Sebelum kematiannya, dia telah menulis puisi dan menghasilkan banyak lukisan.

Sindrom savant – apa yang pakar tahu?

Sindrom savant merupakan satu kondisi yang amat jarang, tetapi luar biasa yang boleh berlaku terhadap orang biasa.

Selalunya, sindrom savant berlaku dalam kalangan individu yang
mempunyai penyakit autisme.
 Walau bagaimanapun, hanya 50% individu yang mengalami sindrom savant berada di dalam spektrum autistik.

50% lagi memperoleh sindrom ini setelah mengalami
kecederaan pada sistem saraf
 ataupun diserang penyakit. Jika ini berlaku, sindrom savant yang mereka alami dikenali sebagai
acquired savant syndrome.

Menurut sebuah tinjauan yang dilakukan oleh Rimland pada tahun 1978, daripada 5,400 orang kanak-kanak yang menghidap autisme, 531 daripadanya didapati mempunyai kemampuan yang unik dan istimewa.

10% daripada bilangan tersebut pula didapati mempunyai sindrom savant.

Untuk pengetahuan anda, 4 daripada 5 penghidap sindrom savant turut mempunyai penyakit autisme. Selain itu, 6 daripada 7 individu yang menghidap sindrom ini merupakan lelaki.

Genius dalam kategori tertentu

Apa yang unik berkenaan sindrom savant ialah individu yang menjadi genius selalunya hanya akan mempunyai kepandaian yang luar biasa di dalam 5 kategori iaitu muzik, seni, matematik, mekanikal ataupun bahasa.

Individu yang mempunyai skil dalam muzik selalunya mempunyai
perfect pitch,
mereka pandai bermain piano dan boleh bermain pelbagai instrumen yang berbeza.

Dari segi seni pula, mereka yang mempunyai sindrom savant boleh melukis, mewarna dan juga mengukir dengan baik.

Mereka yang mempunyai skil matematik boleh mengira dengan pantas dan mempunyai kebolehan untuk mengira nombor prima.

Selain itu, ada juga yang mampu mengira jarak tanpa menggunakan sebarang alatan dengan tepat!

Kemahiran berbahasa merupakan satu lagi skil yang boleh didapati dalam kalangan individu yang menghidap sindrom savant.

Walau bagaimanapun, kemampuan berbahasa jarang ditemui dan selalunya, individu yang savant boleh memahami lebih daripada satu bahasa (
polyglot
).

Boleh menghafal dan mengingat merupakan satu lagi ciri sindrom savant

Salah satu skil yang sering dikaitkan dengan individu yang mempunyai sindrom savant ialah
kemampuan mereka untuk mengingat
 dan kadangkala obses dengan trivia, fakta dan sebagainya.

Mereka juga boleh menghafal dengan terperinci, misalnya tentang trivia sukan, boleh menghafal nombor plat kenderaan, mengingat peta, fakta sejarah ataupun perkara-perkara kecil seperti bunyi spesifik kenderaan bermotor.

Selalunya, individu yang menghidap sindrom savant cerdik sejak lahir. Namun, seperti yang diceritakan pada awal artikel, sindrom ini juga boleh ‘diperoleh’.

Namun, ada juga individu yang keupayaannya makin pudar apabila dipaksa menurut pembelajaran yang lebih tradisional.

Sebagai contoh, Nadia, hilang keupayaan untuk menghasilkan karya seni setelah dipaksa untuk hidup seperti manusia normal.

Walau bagaimanapun, bukan semua individu yang menghidap sindrom savant akan mengalami masalah yang sama seperti Nadia.

Kajian mendapati bahawa golongan ini yang menggunakan skil istimewa dengan kerap boleh jadi semakin baik dalam bidang mereka.

Sehingga hari ini, tidak ada satu teori yang benar-benar boleh menjelaskan sindrom savant.
Savant syndrome
 merupakan satu bukti kukuh yang menunjukkan
bahawa otak manusia merupakan sesuatu yang ajaib
.


Takut Kecewa Lihat Keputusan Ujian Kehamilan? Ada Tip Khas Untuk Wanita PCOS, Elak 'Result' Palsu!

Cubaan untuk mendapatkan zuriat boleh menjadi pengalaman yang menekankan, bagi sesetengah orang. Proses ini mungkin lebih mendebarkan apabila anda memiliki
masalah gangguan hormon pada wanita
, seperti sindrom polisistik ovari (PCOS).

Sekiranya anda
mempunyai kondisi yang boleh menjejaskan kitaran haid
 seperti PCOS, peluang untuk menimang cahaya mata masih ada, tetapi mungkin lebih sukar.

Kira-kira 1 daripada 10 wanita dalam usia reproduktif mempunyai kondisi ini. Walaupun perjalanannya mungkin lebih sukar, namun masih ramai pesakit PCOS yang berjaya mengandung!

Oleh itu, jika anda telah didiagnosis dengan masalah ini, ketahuilah bahawa kalian tidak bersendirian…

Untuk mendapatkan lebih banyak info tentang Kesihatan Wanita, sila dapatkannya
di sini.

PCOS & gangguan hormon pada wanita

Jadi, mengapa PCOS menjadi 1 isu apabila cuba untuk hamil? Secara umumnya, sindrom polisistik ovari adalah masalah gangguan hormon pada wanita yang boleh menjejaskan kesuburan.

Antara simptom yang biasa berkaitan dengan kondisi ini termasuklah:

Sista ovari

Kitaran haid yang tidak konsisten

Paras hormon lelaki yang lebih tinggi (androgen)

Apabila memiliki gangguan hormon, hormon penting yang diperlukan untuk kitaran haid; estrogen, progesteron, hormon
luteinizing
 (LH), dan hormon perangsang folikel (FSH) tidak tersedia dalam tahap yang diperlukan.

Apabila ovulasi tidak berlaku,
 maka telur (
ovum
) tidak disenyawakan, hasilnya tiada kehamilan.

Secara lumrahnya, beberapa hari sebelum ovulasi hingga sehari selepasnya adalah waktu wanita paling subur.

Tapi pada pesakit PCOS, yang mungkin tidak berovulasi sekerap wanita lain, akan perlu meneka tempoh masa mereka mengalami ovulasi.

Ini kerana, mereka mungkin tidak akan dapat melihat tanda-tanda sama seperti yang dirujuk oleh wanita lain.

Bila pesakit PCOS perlu ambil ujian kehamilan di rumah?

Perkara ini mungkin agak membingungkan kerana kebanyakan
simptom awal kehamilan
 serupa dengan gejala sindrom prahaid.

Ini termasuklah simptom-simptom seperti:

Sakit kepala

Perubahan emosi

Kerap keletihan

Payudara terasa sakit

Kembung perut

Sakit belakang

Macam selalu dengar, bukan?

Tetapi, jika anda secara rutin mengalami kitaran haid yang tidak teratur dek kerana gangguan hormon pada wanita seperti PCOS, kalian mungkin tidak mengalami gejala-gejala seperti di atas.

Atau, anda mungkin hanya menganggapnya sebagai simptom haid atau sebahagian daripada gejala gangguan hormon pada wanita, PCOS.

Namun, apa yang perlu pesakit PCOS ketahui:

Tidak mengalami simptom bukan bermakna anda tidak hamil

Jika anda telah bersetubuh tanpa perlindungan 2 hingga 3 minggu yang lalu (atau lebih) dan tidak didatangi haid,
ada baiknya untuk mengambil ujian kehamilan

Gangguan hormon pada wanita buatkan ujian kehamilan ‘positif palsu’

Walaupun keputusan ini tidak sekerap ‘negatif palsu’, adalah tidak mustahil untuk anda memperoleh hasil yang berstatus ‘positif palsu’ pada ujian kehamilan.

Walau bagaimanapun, gangguan hormon pada wanita ini bukan pelakunya dan tidak harus dipersalahkan jika anda memperoleh keputusan tersebut.

Hakikatnya, ujian kehamilan akan bergantung pada kehadiran
human chorionic gonadotropin
 (hCG), atau turut dikenali sebagai hormon kehamilan.

Hormon inilah yang akan menentukan keputusan ujian sama ada anda hamil atau sebaliknya.

Ia juga tidak tergolong dalam
kalangan hormon yang terjejas secara langsung
 dengan penyakit PCOS.

Namun, jika anda menjalani rawatan kesuburan yang memerlukan pengambilan ubat tertentu, anda mungkin mempunyai hCG yang dapat dikesan, daripada ubat tersebut.

Hal ini boleh menyumbang kepada hasil ujian kehamilan ‘positif palsu’. Antara penyebab umum ‘positif palsu’ yang lain, merangkumi:

Tidak mengikut arahan dengan betul.

Menggunakan ujian kehamilan yang telah tamat tempoh.

Menunggu terlalu lama untuk menyemak keputusan ujian.

Baca juga:

Takut Kecewa Lihat Keputusan Ujian Kehamilan? Ada Tip Khas Untuk Wanita PCOS, Elak Result Palsu!

Tepat Ke Keputusan Ujian Kehamilan Yang Dilakukan Di Rumah? Ini Jawapan Untuk Persoalan Itu

Ujian kehamilan ‘negatif palsu’

Bagi penderita gangguan hormon pada wanita seperti PCOS,
paras hormon di dalam badan akan menjadi tidak teratur.

Justeru, keputusan ujian kehamilan berstatus ‘negatif palsu’ boleh terjadi!

Anda mungkin akan memperoleh keputusan ini walaupun mengambil ujian kehamilan apabila tidak datang haid, sedangkan hakikatnya, anda sudah pun hamil.

Malah, sesetengah pesakit PCOS mungkin tidak sedar bahawa mereka telah hamil sehinggalah beberapa minggu pasca konsepsi. Oleh itu, elak lakukan ujian kehamilan awal ya!

Ada PCOS & berhasrat untuk hamil? Cuba cara ini!

Sekiranya anda berniat untuk menimang cahaya mata, berbincanglah dengan doktor anda atau pakar sakit puan mengenai cara yang dapat bantu meningkatkan peluang kehamilan.

Ia mungkin turut merangkumi:

Pengurangan berat.
 Jika anda mempunyai
berat badan berlebihan
, makan secara sihat dan lakukan senaman fizikal yang konsisten; ini dapat bantu mengatur kitaran haid anda.

Ubat antiandrogen
 untuk menyekat kesan peningkatan paras hormon androgen.

Metformin,
 ubat
diabetes jenis 2
 yang dapat mengurangkan paras androgen dan gejala PCOS sekunder, seperti
pertumbuhan bulu muka dan jerawat.

Kaedah pencegah kehamilan hormon
 (pil, suntikan, alat intrauterin, atau cincin faraj) untuk mengatur kitaran haid dengan lebih baik sebelum cuba untuk hamil.

Ubat ovulasi
 seperti
clomiphene,
 untuk bantu menghasilkan ovulasi.

Persenyawaan in vitro (IVF).
 Sekiranya pengambilan ubat dan perubahan gaya hidup masih tidak berkesan, maka IVF (telur anda diambil dan disenyawakan di luar badan) boleh menjadi pilihan, sekiranya berkemampuan.
Embrio yang dihasilkan kemudian diletakkan terus ke rahim anda.

Pembedahan.
 Sekiranya kaedah-keadah di atas tidak berjaya, prosedur untuk membuang kulit luar ovari, dikenali sebagai korteks, yang selalunya bersifat lebih tebal pada pesakit PCOS boleh dilakukan untuk memulihkan ovulasi. Tetapi, pilihan ini biasanya hanya berfungsi selama 6 hingga 8 bulan.

Jadi, wanita PCOS yang berhasrat untuk hamil boleh cuba langkah yang kami cadangkan di atas. Selamat mencuba!


Ada 2 Sebab Kenapa Luka Diabetes Lambat Sembuh, Boleh Bernanah Kalau Terus Dibiarkan!

Bagi pesakit kencing manis, mereka sangat berjaga-jaga berkenaan soal luka yang dialami. Ini kerana, luka awal diabetes boleh bertukar menjadi luka kencing manis bernanah jika lambat sembuh.

 Persoalannya, mengapa luka penghidap diabetes ini lambat pulih? Ikuti jawapannya di bawah ini.

Untuk mendapatkan lebih banyak info berkenaan Kencing Manis, anda boleh klik
di sini
.

Luka kencing manis bernanah: Mengapa lambat sembuh?

Antara gejala biasa
penyakit diabetes
 ialah luka yang lambat sembuh daripada kebiasaan.

Malah, ia boleh menjadi luka basah yang disertai nanah.

Luka yang bernanah ini berlaku apabila luka kering tidak dirawat dengan kadar segera.

 Ia juga boleh berlaku disebabkan paras gula darah yang sentiasa tinggi tanpa kawalan sehingga memperlahankan proses penyembuhan luka.

Antara gejala khusus daripada
luka diabetes
 yang basah ialah kemunculan nanah.

Nanah yang muncul ini menandakan berlakunya jangkitan bakteria pada luka kering.

Luka diabetes
 basah yang bernanah mengambil masa yang lebih lama untuk kembali sembuh.

Malah jika tidak dirawat dan dikawal, luka ini boleh merebak ke kawasan anggota tubuh yang lain sehingga boleh menyebabkan
amputasi
.

 Secara umumnya, terdapat dua punca atau faktor utama yang menyebabkan luka awal diabetes lambat sembuh. Faktor-faktor tersebut adalah:

#1. Peredaran darah yang terganggu

Luka kencing manis bernanah akan menjadi lambat sembuh disebabkan aliran darah yang tidak lancar.

Paras gula darah yang tinggi dalam kalangan penghidap diabetes boleh menyebabkan pembuluh darah arteri mengeras dan menyempit.

 Disebabkan itu,
aliran darah
 dari jantung akan tersekat atau terganggu untuk menuju ke bahagian tubuh yang lain.

Akibatnya, ia akan menyekat saluran darah yang membawa oksigen serta nutrien.

Anda perlu tahu bahawa oksigen dan nutrien yang dibawa oleh darah ini sangat penting untuk proses penyembuhan luka awal diabetes.

Oleh sebab itu, tidak pelik mengapa luka kencing manis bernanah yang dialami oleh pesakit diabetes sangat lambat untuk sembuh.

#2. Daya tahan badan yang agak lemah

Selain daripada gangguan terhadap
peredaran darah
, daya tahan atau imuniti tubuh yang lemah turut menjadi penyebab luka penghidap diabetes lambat sembuh.

Imuniti atau daya tahan badan yang sudah menurun boleh meningkatkan risiko jangkitan pada kawasan luka diabetes.
Lebih-lebih lagi pada luka yang terbuka dan juga masih basah.

Lama-kelamaan, luka akan menjadi semakin teruk dan tidak sembuh-sembuh seperti yang diharapkan.

Cara rawat luka diabetes agar tidak jadi semakin teruk

Untuk mempercepatkan proses pemulihan luka diabetes dan mengelakkan komplikasi yang lebih buruk, terdapat beberapa cara yang boleh dilakukan untuk merawat luka diabetes.

Antaranya ialah:

#1. Kurangkan tekanan pada luka

Bagi kawasan luka kencing manis bernanah yang terbuka, elakkan sebarang tekanan padanya.

Sewaktu anda
membalut luka
 dengan menggunakan kain kasa, jangan sesekali membalutnya dengan terlalu ketat atau kuat.

 Bagi luka yang berada di kawasan tapak kaki pula, pakai selipar yang lembut dan elakkan berkaki ayam.

Sekiranya boleh, kurangkan berjalan kerana
aktiviti berjalan
 hanya akan memberikan tekanan yang berlebihan pada luka tersebut.

#2. Kerap rawat luka anda

Jika anda mempunyai luka kencing manis bernanah, pastikan anda
menyapu ubat
 mengikut aturan seperti yang diarahkan oleh doktor.

Selain itu, anda juga perlu membersihkan luka tersebut setiap hari sebelum membalut dengan kain bersih.

Perhatikan juga jika terdapat sebarang tanda-tanda jangkitan lain yang lebih teruk.

Untuk mengurangkan kadar jangkitan pada luka kaki,
pakai stoking kaki
 setiap kali anda memakai selipar atau kasut.

#3. Kawal paras gula darah setiap masa

Salah satu cara pencegahan yang paling ampuh adalah dengan mengawal
paras gula darah
 setiap masa.

Tidak kira sama ada luka yang dialami itu luka jenis kering atau basah, kawalan paras gula darah tetap penting.

Untuk mendapatkan
paras gula
 yang stabil dan terkawal, jalani gaya hidup yang lebih sihat.

Antaranya ialah makan makanan yang sesuai dengan penyakit diabetes anda, kerap bersenam dan ambil ubat diabetes tanpa gagal seperti yang disarankan oleh doktor.

Kesimpulan

Kini anda telah tahu punca-punca yang menyebabkan luka diabetes lambat sembuh.

Selain itu, anda juga telah mengetahui apakah yang perlu dibuat bagi membantu mempercepatkan proses penyembuhan luka diabetes.


Ada 5 Jenis Ubatan Darah Tinggi, Ketahui Kesan Sampingan Setiap Satunya!

Terdapat pelbagai jenis
 ubat darah tinggi di hospital
, klinik atau farmasi dengan nama yang berbeza-beza.
Kadangkala, ia membuatkan ramai orang terkeliru dengan nama dan fungsinya.

Mengapa perlu banyak sangat ubat? Bolehkah satu ubat dikongsi dengan semua orang?
Bagi mengelakkan kekeliruan, mari lihat apa ubat-ubatan yang tersedia
 untuk tekanan darah tinggi
.

Sebelum itu, anda boleh dapatkan maklumat tentang Tekanan Darah di
sini
.

Bagaimana ingin memilih jenis ubat darah tinggi?

Pilihan dibuat berdasarkan banyak faktor. Antaranya adalah:

Tahap tekanan darah

Kehadiran penyakit lain seperti jantung, buah pinggang dan diabetes

Keberkesanan ubat mengikut individu

Di samping ubat-ubatan,
gaya hidup dan pemakanan
 juga perlu dikawal untuk mendapatkan hasil yang optimum. Sila berbincang dengan doktor untuk maklumat lanjut.

Apakah pilihan jenis ubat darah tinggi?

Ubat darah tinggi 1: Perencat ACE

Ia adalah sejenis enzim yang menukarkan angiotensin I

kepada angiotensin II.
Apabila terbentuk, angiotensin II

menyebabkan otot pada dinding saluran darah mengecut.

Ini menjadikan saluran darah sempit, seterusnya meningkatkan tekanan darah.

Perencat ACE berfungsi dengan menghalang aktiviti ACE daripada menghasilkan angiotensin II, seterusnya menuurunkan tekanan darah.

Tambahan pula, ubat ini turut melambatkan
 komplikasi tekanan darah tinggi
 melibatkan buah pinggang dan diabetes.

Kesan sampingan:

Batuk

Tekanan darah rendah

Mudah penat

Sakit kepala

Tahap potassium darah meningkat

Antara contoh perencat ACE:

Enalapril

Captopril

Ramipril

Jenis ubat darah tinggi 2: Penghalang reseptor angiotensin (
angiotensin receptor blockers
/ARBs)

Cara ARBs bekerja hampir sama dengan perencat ACE.

Jika perencat ACE menghalang penghasilan angiotensin II, ARBs pula menghalang angiotensin II

daripada berfungsi ke atas reseptor angiotensin II.

Kesannya, saluran darah akan kembang dan
tekanan darah dapat diturunkan
.
Ini akan mengurangkan beban ke atas jantung.

Kesan sampingannya
hampir sama dengan perencat ACE.

Antara contoh ARBs:

Losartan

Valsartan

Irbesartan

Ubat darah tinggi 3: Penghalang beta (
beta blockers
)

Ubat ini menghalang aktiviti hormon
adrenaline
 dan
noradrenaline
 ke atas reseptor beta yang berada pada organ-organ tertentu termasuk otot pada saluran darah.

Hormon ini membuatkan saluran darah mengecut.
Dengan menghalang reseptor beta, ubat ini membantu mengembangkan saluran darah
 serta menurunkan tekanan darah
.

Dalam masa yang sama, ia juga mungkin menyebabkan saluran pernafasan mengecut.
Oleh sebab itu,
pesakit asma tidak dinasihatkan mengambil
penghalang beta.

Kesan sampingan:

Penat

Pening lalat

Sesak nafas

Mati pucuk

Tekanan darah rendah

Antara contoh penghalang beta:

Atenolol

Labetalol

Bisoprolol

4. Penghalang saluran kalsium (
calcium channel blockers
/CCBs)

Kalsium adalah elemen yang penting
dalam fungsi otot.
Untuk membuatkan otot mengecut, kalsium akan masuk ke dalam sel-sel otot melalui saluran tertentu.

CCBs berfungsi mencegah kalsium masuk ke dalam otot dengan menghalang salurannya.
Keadaan ini akan mengurangkan kekuatan jantung mengepam darah, seterusnya
mengurangkan tekanan darah
.

Kesan sampingan:

Pembengkakan tangan dan kaki (peripheral edema)

Sembelit

Sesak nafas

Ruam

Sakit kepala

Antara contoh CCBs:

Amlodipine

Diltiazem

Verapamil

5. Diuretik

Diuretik atau juga dikenali sebagai pil air adalah antara ubat paling lama digunakan untuk merawat tekanan darah tinggi.

Ia berfungsi ke atas buah pinggang dan membuatkan badan membuang lebih banyak air melalui air kencing.

Pengurangan cecair mengurangkan beban yang
perlu ditanggung oleh jantung
 serta mengurangkan tekanan darah.
Pesakit yang mengambil ubat ini akan kerap ke tandas.

Kesan sampingan:

Dehidrasi

Tahap potassium darah rendah

Tekanan darah rendah

Mudah letih

Gula darah naik

Tahap asid urik naik

Antara contoh diuretik:

Hydrochlorothiazide

Furosemide

Chlorthiadone

Jenis ubat darah tinggi yang disebut di atas adalah sebahagian daripada pilihan yang paling kerap digunakan.
Terdapat juga ubat-ubatan lain seperti penghalang alpha, clonidine dan minoxidil.

Kebiasaannya, rawatan akan dimulakan dengan satu jenis ubat.
Jika
tekanan darah masih tidak terkawal
, kombinasi beberapa ubat mungkin diperlukan.


Benarkah Orang Tua Kata Bahawa Darah Ayam Adalah Punca Ketuat Muncul?

Orang tua ada kata mengatakan bahawa, punca ketuat terjadi disebabkan darah ayam yang terkena pada bahagian tubuh. Benarkah?

Sebelum anda pergi lebih jauh mengenai punca ketuat, anda perlu tahu bahawa ketuat telah lama berdampingan dengan hidup manusia.

Ia telah dijumpai pada tubuh mumia yang berusia 3,000 tahun!

Walaupun secara umumnya ketuat tidak berbahaya
, tetapi ia boleh berjangkit dan menyebabkan ketidakselesaan yang berpanjangan kepada individu terbabit.

Adakah saya mendapat ketuat disebabkan oleh darah ayam?

Sebenarnya, punca ketuat terbentuk apabila
virus human papillomavirus (HPV)

menghinggapi kulit anda lalu menyebabkan jangkitan.

Ia cenderung untuk terbentuk pada bahagian kulit yang pecah atau mengalami koyakan seperti bahagian kulit yang mengalami luka akibat cukur.

Virus yang hadir berkemampuan memasuki bahagian lapisan atas kulit anda melalui luka tersebut, lalu menyebabkan apa yang dipanggil sebagai ketuat.

Adakah ia boleh berjangkit?

Ya, ketuat sememangnya boleh berjangkit.

Anda boleh mendapat ketuat dengan hanya menyentuh ketuat orang lain atau bersentuhan dengan permukaan yang telah disentuh oleh ketuat individu lain seperti kain tuala.

Tambahan lagi, ketuat juga boleh berjangkit ke mana-mana bahagian lain tubuh anda walaupun anda mempunyai hanya satu ketuat.

Ini bermakna, anda sendiri boleh menambahkan bilangan ketuat pada badan anda dengan hanya menyentuh ketuat pada tubuh anda sendiri.

Sebab itu,
anda disarankan untuk sentiasa mencuci tangan
 sekiranya anda menyentuh ketuat anda dan mengelakkan daripada
menyentuh mana-mana bahagian kulit yang mengalami luka
.

Kenapa ada ketuat yang mempunyai titik-titik berwarna hitam?

Jika anda mempunyai ketuat yang berwarna hitam atau mempunyai titik-titik hitam,
ia sebenarnya adalah salur darah
 yang membekalkan ketuat dengan nutrien dan oksigen.

Ketuat memerlukan nutrien dan oksigen untuk bertahan hidup tau!

Bolehkah ketuat sembuh dengan sendirinya?

Ia bergantung kepada jenis ketuat tersebut
.

Ada yang boleh hilang dengan sendirinya dan ada juga yang mungkin memerlukan rawatan untuk menghilangkannya.

Kadangkala, ia boleh mengambil masa berbulan-bulan atau bertahun-tahun.

Sesetengah ketuat juga adalah ketuat “ibu” yang menyebarkan ketuat atau menjadi punca ketuat menyebar ke bahagian lain tubuh anda.

Apakah jenis rawatan yang boleh saya gunakan untuk menghilangkan ketuat?

Bagi jenis ketuat yang biasa terjadi, anda boleh mencuba mendapatkan produk untuk menghilangkannya di kaunter farmasi.

Cuba dahulu dalam beberapa bulan untuk melihat keberkesanannya.

Sekiranya punca ketuat anda masih tidak hilang, berjumpalah dengan doktor atau ahli dermatologi.

Anda boleh dapatkan kaedah rawatan yang lebih berkesan dan pantas bagi menghilangkannya.

Walau bagaimanapun, anda perlu terus berjumpa dengan doktor sekiranya berada dalam keadaan berikut:

Anda mempunyai punca ketuat pada bahagian muka atau mana-mana bahagian tubuh yang sensitif seperti kemaluan, mulut dan lubang hidung

Terdapat pendarahan atau
tanda-tanda jangkitan seperti nanah disekitar ketuat

Ketuat tersebut menyebabkan kesakitan

Warnanya berubah

Mempunyai ketuat dan
diabetes
 atau
kekurangan imun tubuh

Apakah cara untuk mengelakkan daripada dijangkiti ketuat?

Anda boleh ikuti langkah-langkah mudah ini agar anda tidak dijangkiti ketuat:

Basuh tangan anda dengan kerap terutamanya jika anda ada menyentuh ketuat individu lain

Jangan sentuh ketuat anda

Tutup ketuat anda dengan menggunakan pembalut

Pastikan tangan dan kaki anda kering

Pakai selipar apabila anda menggunakan tempat-tempat awam seperti tandas

Kesimpulan

Jelas sekali bahawa punca ketuat disebabkan oleh jangkitan virus dan bukanlah faktor darah ayam.

Jika faktor darah ayam semata-mata, pasti ketuat tidak mudah berjangkit dengan hanya melalui sentuhan.

Jika benarlah punca ketuat disebabkan oleh darah ayam, pasti ramai yang tidak mahu lagi berniaga ayam di pasar.

Jika tidak,
dialah individu yang paling teruk dijangkiti ketuat
.


Kanser Tekak: Lebih 80% Adalah Dalam Kalangan Lelaki

Kanser tekak berbunyi seperti sangat menakutkan dan menyeksakan. Mana tidaknya, fungsi penting seperti bercakap, bernafas, makan dilakukan oleh bahagian badan ini. Jika terjejas, anda mungkin menghadapi kesukaran untuk melakukan semua itu.

Menurut World Cancer Research Fund, kanser tekak mencatatkan hampir 500,000 kes di seluruh dunia pada tahun 2018. Daripada angka tersebut, lebih 80% adalah dalam kalangan lelaki (390,361) manakala baki kurang daripada 20% melibatkan wanita (89,635).

Apa itu tekak?

Perkataan tekak atau
throat
dalam bahasa Inggeris ialah satu istilah yang terlalu umum dan tidak jelas. Dalam perubatan, tekak merangkumi dua bahagian utama bermula dari tiub di belakang hidung hingga kerongkong (esofagus) dan trakea. Bahagian tersebut disebut sebagai:

Faring/
pharynx
 (terdiri kepada 3 bahagian;
nasopharynx
,
oropharynx
,
laryngopharynx
)

Laring/
larynx

Struktur tekak

Fungsi utama faring ialah menghubungkan antara mulut dan tiub pemakanan esofagus manakala laring pula berhubung dengan tiub pernafasan trakea dan mengandungi peti suara yang bertanggungjawab menghasilkan suara untuk bercakap.

Lebih separuh daripada kanser tekak berlaku di faring.

Simptom kanser tekak berkait dengan fungsi faring dan laring

Kanser ini cenderung untuk berkembang dengan cepat. Oleh itu, rawatan awal adalah sangat penting demi memastikan pesakit mampu sembuh dan bebas kanser.

Apabila terdapat ketumbuhan pada tekak, fungsinya akan terganggu. Simptom yang mungkin berlaku ialah:

Perubahan pada suara seperti suara pecah atau serak.

Menghadapi masalah untuk menelan atau bernafas.

Sakit tekak
, batuk, atau sakit telinga yang berlarutan.

Sakit kepala
.

Ketulan pada leher.

Berat badan hilang tanpa dirancang.

Jika anda mengalami mana-mana simptom di atas dan ia berlarutan beberapa minggu, jangan berlengah untuk mendapatkan nasihat perubatan di pusat kesihatan berhampiran. Kebanyakan kanser tekak tidak menunjukkan simptom yang spesifik. Doktor perlu menjalankan beberapa ujian dan pemeriksaan untuk membuat penilaian.

Tetapi jangan pula anda terlalu bimbang jika berlaku mana-mana simptom yang disebutkan. Ia tidak bermakna anda menghidap kanser tekak. Doktor akan melihat kepada sebab-sebab yang lebih kerap berlaku (seperti jangkitan virus atau bakteria) sebelum pergi kepada kanser.


Jarang Tukar 'Pad' Masa Datang Bulan PUNCA Faraj GATAL! Ada 4 Penyebab Lain Wanita Kena Tahu

Wanita terpaksa berdepan dengan pelbagai masalah ketika datang bulan. Salah satu daripadanya ialah vagina gatal.

Bukan sahaja emosi terganggu,
malah badan juga rasa sakit-sakit
. Lebih teruk lagi, mungkin ada di antara kita yang rasa gatal-gatal pada kawasan intim seperti vagina gatal ketika
period
.

Selain menimbulkan ketidakselesaan untuk melakukan aktiviti harian, kegatalan ini juga boleh mempengaruhi
mood
 seorang perempuan.

Bayangkanlah anda terpaksa lalui hari-hari anda dengan menahan rasa gatal. Nak garu pun tak boleh! Jadi, anda terpaksa berlakon seolah-olah tiada apa-apa.

Oleh itu, jika faraj alami kegatalan ketika datang bulan, jangan risau, anda tidak keseorangan!

Kegatalan yang berlaku pada kawasan kemaluan merupakan perkara biasa yang dilalui oleh hampir setiap wanita semasa datang bulan.

Di sini kami kongsikan beberapa punca yang mungkin menjadi dalang kegatalan anda selama ini!

Untuk mendapatkan lebih banyak info tentang Kesihatan Wanita, sila dapatkannya
di sini.

1. Vagina gatal? Periksa tuala wanita anda

Cuba periksa tuala wanita yang anda pakai
. Kadangkala, anda boleh alami tindak balas alergi terhadap plastik ataupun pewangi yang digunakan pada tuala wanita.

Keadaan ini juga dikenali sebagai
dermatitis sentuh
 (
contact dermatitis
).

Jika baru-baru ini anda bertukar kepada jenama yang baharu, mungkin itulah punca kegatalan yang anda alami.

Tuala wanita yang terbaik ialah tuala wanita yang bebas daripada penggunaan sebarang pewangi. Cuba cari
pad
 yang diperbuat daripada 100% kapas untuk rasa lebih selesa semasa datang bulan.

2. Selalu tukar tuala wanita elak gatal kemaluan

Amalkan menukar tuala wanita sekali setiap 4 jam. Walaupun
pad
 anda masih ‘kosong’, itu tidak bermaksud tiada bakteria!

Bahagian belakang
pad
 yang berbalut plastik akan membuatkan celah kelangkang anda menjadi lembap.

Keadaan lembap dan hangat ini hanya akan menggalakkan lagi pertumbuhan bakteria.

Oleh itu, rajin-rajinlah menukar tuala wanita anda ya! Bukan sahaja anda boleh elak kegatalan, tetapi juga boleh
cegah sebarang bau yang tidak enak pada bahagian intim anda
.

3. Vagina gatal disebabkan jangkitan yis

Apabila anda datang bulan, hormon dalam badan akan turut berubah.

Perubahan ini bukan sahaja mempengaruhi
mood
 anda, malah,
keadaan pH pada vagina
 anda mungkin turut terjejas.

Perubahan ini boleh menggalakkan jangkitan yis pada bahagian intim anda.
Candida albicans
 merupakan salah satu jenis
fungi
 yang boleh menyebabkan kemaluan gatal.

Jika anda mengalami kesukaran untuk membuang air kecil, kegatalan pada kawasan vagina, atau vulva berwarna merah dan membengkak, anda mungkin telah terkena
jangkitan yis
.

Jangkitan yis bukan sahaja disebabkan oleh infeksi ketika datang bulan, ia juga boleh berlaku jika anda
mengamalkan seks oral
.

Selain itu, jangkitan yis juga adalah perkara yang biasa berlaku kepada wanita yang sedang mengambil antibiotik.

Elakkan meruang ketika anda datang bulan. Selain itu, pakai seluar dalam yang longgar dan diperbuat daripada kapas untuk elakkan daripada terkena jangkitan yis.

4. Anda mengalami vaginosis bakteria

Sama seperti jangkitan yis, vaginosis bakteria (
bacterial vaginosis
) mungkin berlaku akibat daripada perubahan pH pada kawasan intim anda.

Namun, jangan keliru antara jangkitan yis dan vaginosis bakteria, ya. Berbeza dengan jangkitan yis, vaginosis bakteria adalah berpunca daripada pertumbuhan bakteria secara luar biasa pada vagina.

Keadaan ini akan mengakibatkan
Miss V anda berbau hanyir
 dan mengeluarkan lendir berwarna yang lebih tebal daripada biasa.

Di samping kegatalan pada bahagian kemaluan, anda juga akan rasa pedih ketika membuang air kecil dan juga sakit di sekitar kawasan vagina.

Baca juga:

Mengenai Bakteria Vaginosis

Ini 6 Punca Keputihan Banyak! Jaga-Jaga, Ia Mungkin Tanda Penyakit!

5. Vagina gatal disebabkan sesuatu yang berbeza sama sekali!

Jika anda mengalami rasa gatal kemaluan yang berpanjangan walaupun ketika anda tidak datang bulan, sudah sampai masanya untuk anda dapatkan pandangan daripada pakar.

Mungkin anda mempunyai
masalah lain yang menyebabkan kegatalan
. Tetapi, ketika anda datang bulan, kegatalan itu mungkin menjadi lebih teruk dan buatkan anda rasa tidak selesa.

Penting untuk anda berjumpa dengan doktor supaya penyakit anda dapat dikenal pasti dan dirawat dengan sebaiknya.

Kesimpulan

Ketika datang bulan, wanita perlulah menjaga kebersihan diri dengan lebih rapi.

Akan tetapi, walaupun anda telah menjaga kebersihan diri dan menukar
pad
 dengan kerap, kadang-kadang masih ada masalah vagina gatal.

Penukaran jenama tuala wanita lain yang bebas bahan kimia mungkin boleh menjadi penyelesaian mudah kepada masalah anda.

Namun, anda perlu tahu bila masanya perlu berjumpa dengan doktor. Jika kegatalan anda berlarutan, cepat-cepatlah berjumpa pakar untuk rawatan lanjut.


4 Perkara PENTING Dalam Proses Kelahiran Bayi Pramatang, Ibu Perlu Bersedia!

Setiap ibu pastinya mahukan proses kelahiran berjalan lancar. Pun begitu bagi kelahiran tidak cukup bulan, terdapat beberapa prosedur yang perlu dilakukan bagi mengelakkan masalah pada bayi prematur.

Ini antara persediaan buat ibu yang perlu berdepan dengan
kelahiran pramatang
.

Hindari masalah pada bayi prematur

Dalam beberapa kes, kelahiran pramatang bermula dengan sendirinya.

Namun hampir separuh proses bersalin awal ini melalui
preterm induction
 – bermula secara tiruan – atau pembedahan caesaran.

Situasi ini disebabkan oleh keadaan ibu mengandung yang mengalami komplikasi kehamilan dan boleh mengancam nyawa atau menyebabkan
bayi tidak membesar dengan baik
 – atau dikenali sebagai sekatan pertumbuhan intrauterin (IUGR).

Dalam keadaan tersebut, pasukan perubatan mungkin memilih untuk melakukan proses bersalin awal sebagai pilihan paling selamat.

Perbezaan utama antara kelahiran pramatang atau kelahiran cukup bulan adalah tempoh bersalin, di mana proses kelahiran awal akan berlangsung dengan cepat.

Pasukan perubatan kesihatan juga akan lebih kerap memantau keadaan ibu dan kandungan serta memeriksa kedudukan bayi.

Ini kerana kelahiran songsang lebih kerap terjadi pada bayi yang dilahirkan sebelum 34 minggu.

Mereka juga bersedia melakukan prosedur perubatan kecemasan jika perlu.

Berikut antara 4 perkara mungkin perlu ditempuhi oleh ibu bagi mengelakkan masalah pada bayi prematur:

NICU bantu elak masalah pada bayi

Umumnya, kelahiran pramatang apabila bayi dilahirkan terlalu awal, sebelum kehamilan berusia 37 minggu.

Bayi yang dilahirkan tidak cukup bulan ini mempunyai kecenderungan untuk mempunyai lebih banyak masalah kesihatan atau perlu tinggal lebih lama di hospital berbanding
bayi yang lahir cukup bulan
.

Bagi mengelakkan sebarang masalah pada bayi, mereka mungkin  memerlukan penjagaan khas di bawah Unit Rawatan Rapi Neonatal (NICU).

Lebih awal si kecil dilahirkan dari tarikh jangkaan kelahiran (EDD), semakin besar kemungkinan bantuan sokongan diperlukan.

Ini sekali gus bermakna bayi perlu tinggal lebih lama di NICU.

Sekiranya hospital pilihan anda tidak mempunyai sumber untuk merawat dan
menjaga bayi pramatang
, doktor mungkin akan mengesyorkan berpindah ke hospital lain yang mempunyai kemudahan tersebut.

Suntikan kortikosteroid dalam tempoh 12 – 24 jam sebelum kelahiran

Anda juga mungkin menerima suntikan kortikosteroid 12 hingga 24 jam sebelum kelahiran untuk
membantu paru-paru anak berfungsi dengan lebih berkesan
.

Peranan kortikosteroid

Bagi menghindari masalah pada bayi prematur, suntikan ini diberikan untuk membantu mempercepatkan perkembangan paru-paru, otak dan organ pencernaan janin.

Selain daripada kortikosteroid, doktor juga mungkin akan memberi ubat lain seperti:

Magnesium sulfat

Doktor mungkin menawarkan suntikan magnesium sulfat jika anda berisiko tinggi melahirkan bayi antara minggu 24 dan 32 kehamilan.

Suntikan ini dikatakan dapat mengurangkan risiko kerosakan otak seperti serebral palsi untuk bayi yang dilahirkan sebelum memasuki usia 32 minggu.

Baca juga:

Tocolytics

Berfungsi melambatkan proses kontraksi untuk sementara waktu dalam tempoh 48 jam bagi membolehkan ubat kortikosteroid berfungsi secara maksimum.

Cegah masalah pada bayi prematur

Amnya, proses kelahiran bayi pramatang berlaku lebih pantas berbanding kelahiran cukup bulan.

Kebiasaannya bayi pramatang akan dilahirkan melalui proses normal atau melalui faraj.

Walau bagaimanapun dalam beberapa kes, doktor mungkin memutuskan kaedah selamat
melahirkan bayi tidak cukup bulan
 melalui prosedur pembedahan caesarean.

Jangan risau, sebelum pembedahan dilakukan, doktor akan berbincang dengan anda untuk mendapatkan kata putus.

Resusitasi kardiopulmonari (CPR) atau suntikan adrenalin

Sebaik sahaja bayi dilahirkan, sekumpulan profesional penjagaan kesihatan akan menjaga mereka.

Pasukan ini termasuk pakar neonatologi yang mempunyai kepakaran dalam
 diagnosis dan rawatan gangguan yang menimpa
bayi yang baru lahir.

Pasukan ini akan memastikan bayi sentiasa hangat dan membantu mereka bernafas dengan topeng oksigen atau tabung pernafasan, dan mungkin juga ubat.

Antara masalah pada bayi pramatang ini adalah mereka mungkin memerlukan bantuan untuk meneruskan degupan jantung melalui CPR atau suntikan andrenalin.

Jika keadaan bayi stabil, mereka akan dipindahkan ke NICU atau Unit Rawatan Rapi Neonat (
Special Care Nursery,
 SCN).

Untuk mendapatkan lebih banyak info tentang Keibubapaan, sila dapatkannya
di sini.

Skop Apgar

Setelah bayi anda stabil, pasukan penjagaan kesihatan akan memberi mereka pemeriksaan fizikal secara menyeluruh.

Ia bertujuan untuk mengesahkan usia kehamilan mereka dan mengenal pasti kemungkinan jika wujud sebarang masalah pada bayi.

Bayi yang baru lahir itu akan mendapat skor Apgar antara sifar hingga sepuluh untuk menilai tahap kesihatan mereka.

Sistem ini memberi bayi anda skor 0, 1 atau 2 dalam lima kategori:

Kadar degupan jantung

Pernafasan

Ketegangan otot

Refleks –
tangisan atau pergerakan sebagai tindak balas
 terhadap rangsangan

Warna kulit

Jumlah keseluruhan digabungkan untuk memberikan skor maksimum sepuluh. Namun selalunya bayi pramatang jarang mendapat skor tinggi.

Bayi pramatang sering mendapat skor yang lebih rendah kerana 3 faktor utama – ketegangan otot, warna dan refleks – bergantung pada usia kehamilan bayi.


8 Bahan Semula Jadi Dapat Bantu Rawat Asma Anda Di Rumah, Cubalah!

Setiap kali hujan, anda berasa susah hati kerana bimbang diserang asma? Bertenang, Hello Doktor ada cara hilangkan asma dengan cepat melalui petua semula jadi untuk anda cuba.

Untuk mendapatkan lebih banyak info tentang Kesihatan Pernafasan, sila dapatkannya
di sini.

Cara hilangkan asma dengan cepat

Asma merupakan penyakit jangka masa
panjang yang melibatkan saluran pernafasan anda.

Simptom seperti batuk, sesak nafas atau kesempitan dada boleh mengganggu anda.

Oleh itu, anda mungkin mahu mencari penyelesaian untuk berasa lebih baik.

Selain daripada ubat yang diberikan oleh doktor, barang di dapur anda juga boleh membantu.

Halia

Halia merupakan salah satu penyedap makanan
 yang sering digunakan di serata dunia. Sejak bertahun lama, halia digunakan untuk merawat beberapa masalah kesihatan.

Ia terdiri daripada antioksida dan kesan anti keradangan.

Asma merupakan keadaan yang menjejaskan saluran pernafasan. Udara masuk dan keluar dari paru-paru melalui saluran pernafasan.

Apabila anda menghidap asma, saluran pernafasan anda menjadi sempit, bahagian dalamnya sakit dan bengkak.

Halia boleh membantu mengurangkan pengecutan saluran pernafasan dan menghalang saluran kalsium plasma membran.

Oleh itu, otot saluran pernafasan akan relaks, sekali gus melegakan simptom asma.

Halia juga terkenal dengan manfaatnya dalam melegakan jangkitan pernafasan, batuk, demam, loya semasa hamil, kanser,
tekanan darah tinggi,
 arthritis, migrain dan cirit birit.

Bawang putih, salah satu cara hilangkan asma dengan cepat

Bawang putih boleh digunakan untuk memulihkan simptom asma. Ia boleh mengurangkan keradangan, membantu membersihkan kesesakan pada paru-paru.

Ia juga membantu membunuh bakteria, virus, dan menggalakkan sistem imun.

K
emudian, badan anda akan melawan jangkitan yang mencetuskan asma dengan cara yang lebih baik. Walau bagaimanapun, bawang putih dan produk berasaskan bawang putih boleh menyebabkan simptom asma pada sesetengah orang.

Dalam beberapa kes, menghidu debu
bawang putih
 menyebabkan tindak balas alergik seperti asma atau rhinitis atau ruam kulit.

Kegunaan lain bawang putih termasuklah contact dermatitis, penyakit jantung, demam selesema, kanser, pembesaran prostat, cacing kerawit dan sindrom kaki atlet.

Bawang

Bawang terkenal sebagai perasa makanan. Walau bagaimanapun, adakah anda tahu bahawa bawang boleh digunakan untuk merawat beberapa masalah kesihatan?

Bawang mempunyai kriteria anti keradangan. Ia boleh membantu membersihkan saluran pernafasan anda.

Anda boleh
menggunakan bawang secara menta
h mahupun di dalam salad bersama sayuran yang lain.

Minyak mustard, antara cara hilangkan asma dengan cepat

Minyak mustard telah digunakan sebagai penambah rasa dalam makanan selama bertahun lamanya.

Namun, ia juga terkenal dengan manfaat kesihatannya. Ia boleh digunakan dalam menangani
serangan asma yang teruk
 dengan membersihkan saluran pernafasan .

Tambahan lagi, benih mustard adalah berkesan dalam mengubati kanser gastrointestinal dan kolorektal.

Urut badan anda dengan minyak mustard sekali sehari sebelum mandi bagi membantu mengurangkan
sakit otot
, terseliuh, melegakan rheumatism dan arthritis.

Baca juga:

Kopi

Kopi merupakan minuman yang paling gemar diminum di serata dunia.

Anda boleh meminum
secawan kopi
untuk kekal segar. Walau bagaimanapun, adakah anda tahu bahawa kafein di dalam kopi boleh melakukan lebih daripada hanya sekadar meningkatkan keupayaan daya tumpuan anda.

Kafein mirip kepada sejenis ubat dipanggil theophylline. Theophylline boleh membuka saluran pernafasan anda.

Oleh itu, ia boleh melegakan simptom asma seperti batuk, nafas berbunyi atau
sesak nafas
.

Terdapat kajian yang menunjukkan kuantiti kafein yang kecil boleh membantu dalam menambahbaik fungsi paru-paru dalam masa 4 jam.

Cara hilangkan asma dengan cepat #Kunyit

Kunyit selalunya dijumpai di kawasan Asia, digunakan sebagai perasa atau bahan perubatan.

Kunyit mengandungi curcumin
 yang boleh mengurangkan keradangan dan pengecutan saluran pernafasan, menambahbaik saluran pernafasan yang terjejas.

Kunyit juga bagus untuk penghidap rheumatoid arthritis, chronic obstructive pulmonary disease (COPD), gangguan hati,
luka diabete
s, selesema, batuk dan penyakit yang disertakan dengan sakit abdomen.

Serai

Serai atau cymbopogon, merupakan tumbuhan asli yang tumbuh di India dan kawasan tropika Asia, Afrika dan Australia.

Ia mengandungi pelbagai vitamin termasuklah vitamin B1, B2, B3. B5, B6 dan mineral seperti zat besi, kalsium, magnesium.

Serai telah digunakan sebagai ubatan tradisional sebagai cara hilangkan asma dengan cepat dan
penyakit gangguan pernafasan
 yang lain.

Ia mengurangkan keradangan dan membantu badan anda melawan jangkitan. Serai juga mengandungi vitamin C yang
meningkatkan sistem imun
 anda.

Madu

Madu bukanlah asing bagi anda, bukan? Ia boleh dijumpai di serata tempat di dunia.

Madu boleh digunakan di dalam makanan, minuman, kosmetik, pelembap, pewangi atau petua kesihatan dalam merawat batuk, keradangan, demam, jangkitan.

Laporan juga telah diperolehi bahawa
madu mengandungi ciri-ciri antioksida
, antibakteria dan antiimmunomodulatori. Madu juga bagus untuk pesakit asma.

Madu boleh digunakan untuk cirit-birit, ulser perut yang disebabkan jangkitan Helicobacter pylori, luka pada kulit dan kulit terbakar kesan cahaya matahari.

Sebenarnya, banyak lagi
barang di dapur
anda yang digunakan sebagai bahan memasak turut boleh digunakan sebagai cara hilangkan asma dengan cepat. I
a mudah dijumpai tetapi sangat berkesan.

Bertanyalah dahulu kepada doktor anda sebelum anda mencubanya. Doktor akan memberikan nasihat dan amaran yang berguna kepada anda.


Jangkitan Staph

Definisi

Apa itu Jangkitan Staph?

Jangkitan staph disebabkan oleh bakteria
staphylococcus
, sejenis kuman yang biasanya ditemui pada kulit atau hidung walaupun pada individu yang sihat. Kebiasaannya, bakteria ini tidak menimbulkan sebarang masalah atau mengakibatkan jangkitan kulit yang minor.

Tetapi jangkitan staph ini boleh bertukar menjadi sangat bahaya sekiranya ia menceroboh lebih dalam ke dalam tubuh anda dengan memasuki salur darah, sendi, tulang, paru-paru mahupun jantung. Semakin ramai orang yang sihat sebaliknya mengembangkan jangkitan staph yang mengancam nyawa.

Rawatan biasanya melibatkan antibiotik dan pengaliran kawasan yang dijangkiti. Walau bagaimanapun, beberapa jangkitan staph tidak lagi respon kepada antibiotik biasa.

Apakah kebarangkalian Jangkitan Staph?

Jangkitan staph sering berlaku. Ia boleh terjadi kepada pesakit pelbagai umur. Ia boleh diuruskan dengan mengurangkan faktor-faktor risikonya. Sila berunding dengan doktor anda untuk maklumat lanjut.

Simptom-simptom

Apakah simptom-simptom Jangkitan Staph?

Jangkitan staph boleh pelbagai daripada masalah kulit minor sehingga endokarditis, jangkitan yang boleh meragut nyawa pada bahagian lapisan dalaman jantung anda (
endokardium).
 Kesannya, tanda dan simptom bagi jangkitan staph adalah berbeza secara meluas, bergantung kepada lokasi dan keterukan jangkitan tersebut.

Jangkitan kulit disebabkan oleh bakteria staph termasuk:

Bisul
. Jenis jangkitan staph paling biasa terjadi ialah bisul. Ia merupakan poket nanah yang berkembang dalam folikel rambut atau kelenjar minyak. Kulit pada kawasan yang dijangkiti biasanya menjadi merah dan bengkak. Jika bisul ini pecah dan terbuka, berkemungkinan nanah akan mengalir. Bisul sering terjadi di bahagian bawah lengan atau sekitar pangkal paha atau punggung.

Impetigo.
 Ini merupakan ruam berjangkit yang sangat sakit disebabkan oleh bakteria staph. Impetigo biasanya mempunyai lepuhan besar yang boleh merembes keluar cecair dan membentuk kerak berwarna madu.

Selulitis
. Selulitis — ialah jangkitan kulit pada lapisan lebih dalam — Menyebabkan kulit kemerahan dan bengkak pada permukaan kulit anda. Kudis (ulser) atau kawasan yang merembes keluar discaj juga akan terbentuk. Selulitis sering terjadi pada bahagian kaki.

Sindrom kulit lecur stafilokokal.
 Toksin yang dihasilkan kesan daripada jangkitan staph yang mengakibatkan sindrom kulit lecur stafilokokal. Kebanyakkan terjadi kepada bayi dan kanak-kanak. Keadaan ini mempunyai ciri demam, ruam dan kadangkala lepuhan. Apabila lepuhan itu pecah, lapisan kulit atas tercabut – meninggalkan permukaan merah yang mentah kelihatan seperti luka bakar.

Bakteria staph adalah antara punca utama yang sering menyebabkan keracunan makanan. Simptom datang dengan cepat, biasanya dalam beberapa jam selepas makan makanan yang tercemar. Simptom biasanya hilang secara cepat juga, selalunya dalam masa setengah hari. Jangkitan staph dalam makanan biasanya tidak mengakibatkan demam. Antara tanda dan simptom yang anda boleh jangka kesan jangkitan staph ini termasuk:

Loya dan muntah

Cirit birit

Dehidrasi

Tekanan darah rendah

Bakteremia

Juga dikenal sebagai keracunan darah. Bakteremia berlaku apabila bakteria staph masuk ke dalam salur darah seseorang. Demam dan tekanan darah rendah merupakan tanda-tanda bakteremia. Bakteria boleh pergi ke lokasi lebih dalam pada tubuh badan anda bagi menghasilkan jangkitan yang akan menjejaskan:

Organ dalaman seperti otak, jantung atau paru-paru

Tulang dan otot

Peranti yang ditanam melalui pembedahan, seperti sendi buatan atau perentak jantung

Sindrom kejutan toksik

Keadaan yang mengancam nyawa ini kesan daripada toksin yang dihasilkan oleh beberapa strain bakteria staph. Hal ini dikaitkan dengan penggunaan jenis tampon yang tertentu, luka kulit dan pembedahan. Ia biasanya terjadi secara tiba-tiba dengan:

Demam panas

Loya dan muntah

Ruam pada tapak tangan dan tapak kaki yang menyerupai selaran matahari

Kebingungan

Sakit otot

Cirit birit

Sakit perut

Artritis septik

Artritis septik biasanya disebabkan oleh jangkitan staph. Bakteria ini selalu mensasarkan bahagian lutut. Namun begitu, sendi lain boleh terjejas juga seperti buku lali, pinggang, pergelangan tangan, siku, bahu dan spina. Tanda-tanda dan simptom-simptom termasuk:

Bengkak pada sendi

Sakit teruk pada sendi yang terlibat

Demam

Terdapat beberapa simptom lagi yang tidak disenaraikan di atas. Jika anda mempunyai sebarang kemusykilan terhadap sesuatu simptom, sila merujuk dengan doktor anda.

Bila saya harus berjumpa doktor?

Anda perlu menghubungi doktor sekiranya anda mengalami mana-mana yang berikut:

Kawasan kulit yang merah, mengganggu mahupun menyakitkan

Lepuhan yang dipenuhi nanah

Demam

Anda juga mungkin perlu berunding dengan doktor anda sekiranya:

Jangkitan kulit boleh disebarkan daripada seorang ahli keluarga kepada seorang yang lain.

Dua orang atau lebih ahli keluarga yang mengalami jangkitan kulit pada masa yang sama

Punca

Apakah Punca Jangkitan Staph?

Ramai orang membawa bakteria staph ini dan tidak pernah terkena jangkitan staph. Walau bagaimanapun, sekiranya anda mula mengalami jangkitan staph, berkemungkinan besar ia berpunca daripada bakteria yang selama ini anda bawa sejak sekian lama.

Bakteria ini juga boleh berpindah daripada seseorang kepada seorang lain. Hal ini kerana bakteria staph sesuatu yang tahan lasak. Ia boleh tinggal pada objek tidak bernyawa seperti sarung bantal atau tuala cukup lama untuk berpindah pada orang seterusnya yang memegang objek tersebut.

Bakteria staph juga boleh terus hidup pada keadaan:

Kekeringan

Suhu yang ekstrim

Tinggi kepekatan garam

Faktor-faktor Risiko

Apakah yang meningkatkan risiko saya kepada Jangkitan Staph?

Pelbagai faktor – daripada status sistem imun anda kepada jenis sukan yang anda sertai – boleh meningkatkan risiko anda dalam mendapat jangkitan staph.

Keadaan kesihatan semasa: Beberapa kecelaruan atau ubatan yang digunakan bagi merawat penyakit tersebut boleh menyebabkan anda lebih mudah untuk mendapat jangkitan staph. Orang yang lebih cenderung untuk mendapat jangkitan staph termasuklah mereka yang:

Penghidap kencing manis yang menggunakan insulin

HIV/AIDS

Kegagalan buah pinggang yang memerlukan dialisis

Sistem imun yang lemah – sama ada daripada penyakit atau ubatan yang melemahkan menekan sistem imun.

Kanser, khususnya bagi mereka yang menjalani kemoterapi. atau radiasi

Kerosakan kulit – daripada keadaan seperti ekzema sehingga gigitan serangga atau trauma minor yang mendedahkan kulit

Penyakit pernafasan, seperti sista fibrosis atau emfisema

Rawatan semasa atau yang terbaru: Di sebalik usaha gigih untuk membasminya, bakteria staph masih wujud di hospital-hospital, di mana mereka menyerang golongan yang paling lemah, termasuk mereka yang:

Lemah sistem imun

Luka bakar

Luka pembedahan

Alat invasif

Bakteria staph boleh berjalan sepanjang tiub perubatan yang menghubungkan dunia luar dengan organ dalaman anda. Contohnya:

Dialisis

Kateter urinari

Tiub makanan

Intubasi pernafasan

Kateter intravaskular

Sukan sentuh

Bakteria staph boleh merebak dengan mudah melalui luka, melecet atau sentuhan kulit ke kulit. Jangkitan staph juga boleh merebak dalam loker bilik melalui perkongsian pisau cukur, tuala, pakaian seragam atau peralatan lain.

Persediaan makanan yang tidak bersih: Pengendali makanan yang tidak membasuh tangan mereka dengan sempurna boleh memindahkan staph daripada kulit mereka kepada makanan yang mereka sediakan. Makanan yang tercemar dengan staph akan kelihatan dan rasa seperti normal.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Jangkitan Staph didiagnosis?

Bagi mendiagnosis jangkitan staph, doktor anda akan:

Melakukan pemeriksaan fizikal. Semasa pemeriksaan, doktor anda akan memeriksa secara dekat sebarang lesi kulit yang anda hadapi.

Mengumpul sampel untuk dikaji. Kebanyakan doktor biasanya mendiagnos jangkitan staph dengan memeriksa sampel tisu atau rembesan hidung bagi mengesan tanda-tanda bakteria.

Bagaimana pesakit Jangkitan Staph dirawat?

Rawatan bagi jangkitan staph termasuk:

Doktor akan melakukan ujian bagi mengenalpasti jenis bakteria staph di sebalik jangkitan anda dan membantu dalam memilih antibiotik yang berkesan. Antibiotik yang sering dicadangkan dalam merawat jangkitan staph termasuklah Sefalosporin tertentu, nafsilin atau antibiotik yang berkaitan, drug sulfa atau vancomycin. Keperluan bagi vancomycin sangat meningkat dalam merawat jangkitan staph yang serius. Hal ini kerana banyak strain bakteria staph telah menjadi rintangan kepada ubat tradisional yang lain. vancomycin dan beberapa antibiotik lain diberikan melalui intravena. Jika anda diberi antibiotik oral, pastikan anda mengambilnya seperti yang diarahkan dan habiskan semua ubat yang dinasihatkan oleh doktor anda. Bertanya pada doktor tentang tanda dan simptom yang perlu anda perhatikan sekiranya jangkitan anda bertambah teruk.

Penyaliran luka. Sekiranya anda mengalami jangkitan kulit, doktor anda akan membuat satu insisi ke dalam kudis bagi mengalirkan cecair yang terkumpul.

Penyingkiran alat. Sekiranya jangkitan anda melibatkan alat atau prostetik, alat tersebut perlu disingkirkan segera. Bagi sesetengah alat, penyingkirannya mungkin memerlukan pembedahan.

Bakteria staph sangat mudah menyesuaikan diri. Banyak jenisnya telah menjadi rintangan kepada satu atau lebih antibiotik. Sebagai contoh, jangkitan staph pada hari ini terdapat sekitar 10 peratusan sahaja yang boleh disembuhkan dengan penicillin. Kemunculan strain bakteria staph yang tahan antibiotik – sering digambarkan sebagai strain
Staphylococcus aureus
 yang tahan methicillin (MRSA) – telah mengakibatkan penggunaan antibiotik alternatif yang berpotensi memberi lebih kesan sampingan seperti vancomycin.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Jangkitan Staph?

Gaya hidup dan kaedah pengubatan sampingan berikut mungkin boleh membantu anda mengatasi jangkitan staph:

Basuh tangan anda. Basuh tangan dengan cermat adalah pertahanan terbaik anda dalam melawan kuman. Basuh tangan dengan pantas sekurang-kurangnya 15-30 saat. Kemudian, keringkannya dengan tuala pakai buang dan gunakan tuala lain untuk menutup kepala paip. Sekiranya tangan anda tidak kelihatan kotor, anda boleh gunakan pensanitasi yang mengandungi sekurang-kurangnya 62 peratusan alkohol.

Pastikan luka ditutup. Pastikan luka dan melecet bersih dan ditutup dengan kain pembalut yang kering serta steril sehingga ia sembuh. Nanah daripada kudis yang telah terkena jangkitan biasanya mengandungi bakteria staph. Dengan memastikan luka anda ditutup, ia membantu mengelakkan bakteria daripada merebak.

Kurangkan risiko tampon. Sindrom kejutan toksik disebabkan oleh bakteria staph. Tampon yang digunakan dalam tempoh yang lama boleh menjadi pusat pembiakan bagi bakteria staph. Anda boleh mengurangkan peluang daripada terkena sindrom kejutan toksik dengan menukar tampon secara kerap sekurang-kurangnya pada setiap empat hingga lapan jam. Guna seboleh mungkin tampon yang kadar penyerapannya paling rendah dan cuba kerap menukar tampon serta tuala wanita selagi boleh.

Simpan barangan peribadi anda. Elakkan berkongsi barang-barang peribadi seperti tuala, cadar, pisau cukup, pakaian atau peralatan atletik. Jangkitan staph boleh merebak kepada barang-barang sebagaimana ia merebak daripada seseorang kepada seorang yang lain.

Cuci pakaian dan cadar dengan air panas. Bakteria staph boleh hidup pada pakaian dan cadar yang tidak dicuci sempurna. Bagi menghilangkan bakteria daripada pakaian dan cadar, basuhlah dengan menggunakan air panas selagi boleh. Selain itu, guna peluntur pada mana-mana bahan peluntur yang selamat. Pengeringan di pengering adalah lebih baik daripada pengeringan udara, tetapi bakteria staph dapat bertahan pada pengering pakaian.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Alamak! Instagram Buat Anda Teringin Nak Makan Makanan Tidak Sihat?

Tengah seronok melayari media sosial, anda ternampak pula rakan anda berkongsi gambar makanan tengah harinya. Tiba-tiba, anda juga teringin makan makanan yang sama. Adakah itu bermakna nafsu anda mudah terpengaruh?

Media sosial mendatangkan pengaruh

Berdasarkan kajian daripada Aston University, di Birmigham menunjukkan bahawa apa yang dimakan oleh rakan-rakan di media sosial Facebook turut akan mempengaruhi pilihan makanan kita.

Para penyelidik mengatakan seseorang individu akan mengambil lebih buah-buahan dan sayuran jika mereka berasakan rakan-rakan di Facebook turut melakukan perkara yang sama.

Walau bagaimanapun, tabiat meniru tidak hanya terhad kepada pemakanan yang sihat semata-mata. Bahkan ia juga melibatkan
peningkatan pengambilan makanan ringan.

Kajian yang diterbitkan dalam jurnal saintifik
Appetite
 ini melibatkan 369 pelajar universiti. Setiap responden diminta untuk menganggarkan jumlah buah, sayuran,
kalori makanan ringan dan minuman manis
 yang diambil rakan Facebook mereka setiap hari.

Analisis kajian tentang media sosial dan tabiat pemakanan

Maklumat tersebut kemudiannya dirujuk silang (
cross-referenced
) dengan tabiat pemakanan responden sendiri. Maklumat yang dikumpul menunjukkan bahawa responden berasakan rakan sosial mereka ‘meluluskan’ makanan ringan dan akan mengambilnya dalam kuantiti yang lebih banyak lagi.

Begitu juga dengan responden yang mempunyai rakan Facebook yang mengamalkan pemakanan sihat. Mereka akan turut terpengaruh untuk mengambil lebih banyak sayuran dan buah-buahan.

Keadaan ini sekali gus mewujudkan 1 persepsi dengan hanya melihat apa yang dikongsikan rakan-rakan mereka di media sosial. Ia juga mungkin mewujudkan 1 kesan umum terhadap aspek kesihatan secara keseluruhannya.

Walau bagaimanapun, penyelidik menyatakan bahawa kajian yang dilakukan itu tidak menunjukkan 1 hubungan signifikan antara pengaruh tabiat pemakanan daripada media sosial dengan Indeks.

Bantu tangani tabiat pemakanan tidak sihat

Melalui penyelidikan yang dilakukan, saintis berpendapat penemuan tersebut boleh digunakan untuk menangani tabiat pemakanan tidak sihat dalam kalangan kanak-kanak yang menggunakan media sosial.

Menurut ketua penyelidikan merangkap pelajar PhD dalam psikologi kesihatan, Lily Hawkins berkata, “Kajian ini menunjukkan bahawa kita mungkin dipengaruhi oleh rakan sosial lebih daripada apa yang kita sedari dalam aspek pemilihan makanan tertentu.”

“Sekiranya kita melihat rakan-rakan makan lebih banyak buah-buahan dan sayur-sayuran, secara tidak langsung kita juga akan
 cenderung untuk memakan buah-buahan dan sayuran
 juga.”

“Dalam masa yang sama, apabila kita melihat mereka gembira sewaktu memakan makanan ringan dan minuman manis, ia secara tidak langsung seperti memberikan ‘lesen’ kepada kita untuk turut mengambil makanan yang tidak baik untuk kesihatan,” ujar Lily.

Ini bermakna penggunaan medium sosial boleh mempengaruhi tindakan seseorang individu. Ia boleh digunakan sebagai alat untuk ‘memancing’ tabiat pemakanan individu dalam kelompok rakan-rakan sosial.

Selain itu, berdasarkan kajian juga ia menunjukkan bahawa medium sosial boleh digunakan sebagai alat untuk mempengaruhi aspek kesihatan awam.

Penyelidik kini sedang dalam usaha untuk melakukan penyelidikan lain berkaitan pengaruh sosial. Mereka
mahu melihat sama ada pengaruh sosial
 berkaitan tabiat pemakanan boleh mendatangkan kesan jangka panjang terhadap berat badan individu atau tidak.

Medium pemujukan yang berkesan

Berdasarkan laporan daripada National Health Services (NHS) untuk England pada 2018, menunjukkan bahawa hanya 28% individu dewasa
mengambil lima jenis hidangan sayuran
 dan buah-buahan yang disyorkan setiap hari.

Pakar pemakanan dan jurucakap bagi Persatuan Dietetik British, Aisling Pigott berkata, “Kajian seperti ini menunjukkan bagaimana mudahnya kita dipengaruhi oleh persepsi dalam talian tentang pemakanan individu lain.”

Penggunaan media sebagai medium dilihat sebagai cara mempromosikan mesej kesihatan dengan
memfokuskan kepada tabiat pemakanan yang sihat
. Dalam masa yang sama ia boleh menunjukkan kaitan antara pemakanan dan badan, sekali gus mendorong individu untuk membuat keputusan positif berkaitan makanan yang akan dimakan.

“Walau bagaimanapun, dalam menggunakan media sebagai medium pemujukan, kita perlu
mengaplikasikan tingkah laku positif
 dalam campur tangan berkaitan kesihatan. Selain itu, kita juga perlu mengelak daripada mengelirukan individu dalam membuat pilihan makanan,” ujar Aisling.

Bagi Pengarah Aston University’s Applied Health Research Group, Profesor Claire Farrow, “Hasil penemuan daripada kajian pastinya dapat membantu dalam membentuk campur tangan yang sesuai untuk belia mengamalkan tabiat pemakanan sihat pada usia muda.”

“Keadaan ini sekali gus dapat membentuk 1 kebiasaan untuk diamalkan dalam kehidupan sepanjang hayat,” ujar Profesor Claire.

Akhir kata

Tidak dapat dinafikan kita mudah terpengaruh dengan apa yang kita lihat pada laman sosial, terutamanya jika ia melibatkan gambar yang menarik. Walau bagaimanapun, ia tidak bermakna anda boleh menerima bulat-bulat tentang apa yang anda lihat.

Anda seharusnya perlu menjaga aspek pemakanan dengan mengamalkan pemakanan sihat seperti saranan doktor dan bukan sekadar meniru apa yang anda lihat dalam paparan sosial semata-mata.

Jadi sekiranya anda ingin
mengetahui tabiat pemakanan yang sihat
, anda boleh mendapatkan nasihat daripada pakar pemakanan bertauliah. Mereka pastinya dapat memberikan maklumat yang anda perlukan.


Anda Berjauhan Dari Pasangan Ketika Isu COVID-19 Ini? Jangan Risau, Ini 4 Tip Jayakan PJJ!

Tatkala
pasangan suami isteri lain keluar berjalan bersama
 sambil berpimpin tangan, pasti anda akan makan hati bukan? Manakan tidak, anda di Malaysia dan pasangan anda pula berada di luar negara sedang membangunkan empayar perniagaannya. Jangan risau, Hello Doktor ada sediakan beberapa tip untuk menjayakan perhubungan jarak jauh!

Perhubungan jarak jauh, hakikat yang memilukan

Adakah anda dan pasangan sekarang sedang dalam perhubungan jarak jauh (PJJ)
akibat faktor pekerjaan
? Jangan risau, anda tidak keseorangan!

Menurut kajian yang pernah dijalankan oleh syarikat carian terkemuka dunia Google pada 2017, soalan “bagaimana untuk memastikan perhubungan jarak jauh berjaya?” adalah persoalan berkaitan perhubungan yang paling kerap dicari.

Jadi, ia bermakna bahawa ramai sebenarnya pasangan di dunia ini sedang dalam PJJ. Bukan itu sahaja, mereka juga sebenarnya sedang mencari konklusi kepada permasalahan ini.

Persoalannya, apa yang perlu dilakukan untuk menjayakan perhubungan jarak jauh?

Kemodenan teknologi mungkin sekadar membantu

Dalam era globalisasi kini, mungkin tiada masalah untuk anda berhubung dengan pasangan yang berada nun jauh di perantauan.

Sekarang, anda boleh sahaja menggunakan aplikasi canggih seperti
Whatsapp, Telegram, Facetime, Skype
dan macam-macam lagi medium untuk berhubungan.

Disebabkan itu, tidak perlu lagi anda dan pasangan untuk mengirim emel, menghantar mesej atau mengutus surat cinta seperti zaman dahulu kala.

Namun, cubalah tanyakan kepada mana-mana pasangan yang sedang dalam PJJ. Adakah teknologi terkini seperti ini boleh memenuhi kehendak dan keperluan mereka dalam perhubungan dengan pasangan yang jauh.

Tidak, ia tidak mampu dan tidak cukup! Ini kerana setiap hubungan
percintaan memerlukan komunikasi interaktif
 secara berdepan. Jadi, perbualan melalui medium sebegini mungkin boleh membantu, namun bukan penyelesaian yang utama.

Jadi, apa yang anda boleh lakukan untuk menjayakan PJJ?

Tip menjayakan perhubungan jarak jauh

Menurut Clarissa Silva yang merupakan? Pengkaji Kelakuan Manusia, salah satu kunci utama untuk menjayakan PJJ adalah sentiasa memastikan keintiman antara kalian berdua terpelihara.

Mungkin penggunaan teknologi boleh membantu? Namun, seperti yang diperkatakan tadi, ia tidak mampu atau tidak cukup buat mereka.

Sebaliknya, mungkin ini yang anda berdua perlu utamakan:

#1. Percaya terhadap pasangan dan perhubungan

Selain komunikasi, kepercayaan adalah perkara terpenting dalam menjayakan sesuatu perhubungan sama ada ia adalah jarak jauh mahupun jarak dekat.

Menurut Vince Brantley yang merupakan Pakar Terapi Perhubungan, kedua-dua pasangan perlu percaya terhadap pasangan masing-masing serta percaya perhubungan itu boleh berjaya.

Sebenarnya, inilah puncanya keretakan hubungan PJJ itu sendiri. Jika anda kerap syak wasangka bahawa pasangan anda sebenarnya curang di belakang anda ketika berada jauh, itu adalah tanda anda berdua tiada kepercayaan bersama.

Maka, percayalah kepada pasangan anda. Jika benar dia cinta dan sayang akan anda, dia tidak akan tergamak untuk menikam anda dari belakang.

#2. Jangan tangguhkan kehidupan anda semata-mata demi perhubungan

Apa maksudnya? Hakikatnya, ramai suami isteri yang sedang berjauhan ‘menangguhkan’ kehidupan mereka ketika berada jauh dengan pasangan.

Ini bermakna mereka tidak akan fokus bekerja atau berkhidmat ketika berada di perantauan, sebaliknya hanya menghitung hari untuk kembali kepada pasangan.

Sebenarnya, ini adalah perkara yang perlu dielakkan. Ini kerana perbuatan ini hanya akan menjejaskan prestasi ketika melakukan sesuatu sekali gus mengakibatkan perkara yang lebih teruk seperti
kemerosotan atau kehilangan karier
.

Kenapa tidak anda menggunakan waktu ketika berjauhan ini sebagai masa anda untuk fokus terhadap apa-apa yang anda lakukan? Dengan ini, sudah pasti masa juga akan berjalan dengan lebih pantas untuk anda pulang ke pangkuan pasangan kelak.

#3. Punya hobi untuk dilakukan secara bersama dengan pasangan

Hanya kerana jasad anda berdua berjauhan, tidak bermakna anda tidak boleh lakukan apa-apa perkara secara bersama ya!

Apa kata anda berdua rancang untuk mempunyai hobi bersama? Sebagai contoh, anda berdua mungkin boleh menonton filem yang sama pada waktu yang sama?

Dengan kecanggihan teknologi kini, ia tidak mustahil. Terdapat banyak perkhidmatan
streaming
atas talian seperti
netflix
yang memang mudah untuk digunakan.

Jika sudah terlalu bosan menonton filem, mungkin boleh boleh main permainan interaktif bersama? Seronok juga kalau dapat bermain permainan seperti
PUBG,
Mobile Legends
 (ML) atau
Call Of Duty
 (COD) dengan pasangan anda bukan?

#4. Susun jadual anda berdua dengan baik agar perhubungan terjaga

Sebagai contoh, anda berada di Malaysia dan pasangan anda bekerja di Eropah. Sudah pasti kedua-dua zon waktu anda berdua berbeza bukan?

Jadi, anda dan pasangan perlu susun jadual dengan sebaiknya.
Utamakan waktu kerja dan waktu tidur
 serta waktu anda berdua berhubungan secara atas talian.

Carilah waktu di mana kedua-dua anda tidak terbeban dengan tanggungjawab pekerjaan atau keperluan untuk berehat. Tiada guna untuk berkomunikasi jika kedua-dua anda sedang penat.

Konklusi

Kesimpulannya, memang benar perhubungan jarak jauh itu mencabar. Namun, tiada apa yang mustahil buat anda dan pasangan sekiranya
perasaan cinta kalian itu tinggi dan kuat
.

Lagipun, bukankah ada pepatah yang mengatakan, ‘jauh di mata dekat di hati’? Oleh itu, jadikanlah kata-kata keramat ini sebagai pedoman untuk perhubungan anda berdua!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Alamak, Terjatuh Cinta Dengan Ibu Tunggal, Patutkah Teruskan Hubungan?

Pasangan Bercinta, Nilai 5 Aspek Kahwin Muda Ini Terlebih Dahulu!

Hubungan Perkahwinan, Kenapa Sukar Untuk Dikekalkan?


Punca-punca Anemia Pernisius

Anemia pernisus merupakan gangguan autoimun yang mana badan tidak dapat menghasilkan sel darah merah yang mencukupi kerana badan tidak dapat menyerap vitamin B12 dengan cukup. Kekurangan vitamin B12 adalah salah satu punca utama kepada keadaan ini.

Jenis anemia ini dipanggil “pernisius” kerana ia dianggap keadaan yang membawa maut jika tidak dirawat segera. Pada masa sekarang, penyakit ini mudah untuk dirawat dengan mengambil vitamin B12 atau menggunakan makanan tambahan B12.

Walau bagaimanapun, keadaan ini, sekiranya tidak terus dirawat, boleh mengakibatkan komplikasi serius, seperti:

Kecederaan otak

Saraf rosak

Masalah jantung

Anemia kronik

Kanser perut

Punca-punca

Anemia merupakan keadaan yang mana sel darah merah rendah daripada paras normal. Bagi kes anemia pernisius, badan perlu diberi vitamin B12 dan protein yang dipanggil Faktor Intrinsik (IF) yang boleh menghasilkan sel darah merah. Vitamin B12 boleh dijumpai di dalam:

Daging

Burung

Kerang-kerangan

Telur

Produk tenusu

Soya, kacang dan susu beras

IF adalah protein yang dihasilkan oleh sel di dalam perut. Selepas vitamin B12 dimakan, ia akan bergerak ke bawah perut dan akan bercantum kepada IF. Vitamin B12 dan IF kemudian akan diserap pada penghujung usus kecil.

Bagi kebanyakan kes anemia pernisius, sistem imun badan diserang dan memusnahkan sel yang menghasilkan IF di dalam perut. Jika sel ini telah musnah, badan tidak akan boleh menghasilkan IF dan oleh itu, tidak dapat menyerap vitamin B12.

Vitamin B12 yang tidak mencukupi membuatkan badan menghasilkan sel darah merah yang besar secara luar biasa (sel darah merah gergasi). Oleh sebab saiz, sel darah merah yang abnormal ini tidak dapat keluar daripada tulang sumsum – tempat di mana sel darah merah dihasilkan dan di bawa ke dalam aliran darah. Akibat daripada perkara ini, paras oksigen berkurang di dalam sel darah merah dan di dalam aliran darah, menyebabkan letih dan lemah. Anemia pernisius juga dikenali sebagai anemia jenis sel darah merah gergasi (anemia megaloblastik).

Walau bagaimanapun, anemia pernisius bukan hanya punca untuk anemia megaloblastik. Punca-punca lain bagi anemia ensefalofenik ini termasuk:

Penggunaan beberapa ubat dan antibiotik dalam jangka masa yang lama, seperti methotrexate dan azathioprine

Penyakit sekatan pulmonari kronik

Alkoholisme yang kronik

Kurang folat (vitamin B9) akibat kurang pemakanan atau gangguan yang menganggu serapan folat

Punca-punca kekurangan vitamin B12, seperti malnutrisi, sering disalah faham sebagai anemia pernisius. Anemia pernisius hanya berpunca daripada gangguan autoimun akibat kekurangan IF dalaman. Anemia pernisius juga boleh berlaku pada kanak-kanak yang lahir dengan abnormaliti gen yang menganggu kebolehan badan untuk menghasilkan IF.

Bagaimanakah untuk mengelakkan Anemia Pernisius

Doktor akan memantau anda bagi tempoh masa yang lama. Pemantauan akan berfokus kepada mengesan abnormaliti (sekiranya ada) bagi anemia pernisius. Komplikasi yang paling serius untuk anemia jenis ini adalah kanser perut. Doktor boleh mengesan kanser dengan kerap melakukan pemeriksaan dan biopsi.

Beritahu doktor anda jika anda fikir anda mempunyai simptom-simptom anemia pernisius. Diagnosis awal dan rawatan yang tepat pada masanya merupakan perkara yang paling penting bagi mencegah sebarang komplikasi pada masa akan datang.